ΑΡΧΗ ΡΑΔΙΟΤΗΛΕΟΡΑΣΗΣ ΚΥΠΡΟΥ

**(ΥΠΟΘΕΣΗ ΑΡ. 59/2019(19)**

**ΑΥΤΕΠΑΓΓΕΛΤΗ ΔΙΕΡΕΥΝΗΣΗ ΠΙΘΑΝΩΝ ΠΑΡΑΒΑΣΕΩΝ**

**από τον Τηλεοπτικό Οργανισμό «PLUS TV», ΙΔΙΟΚΤΗΣΙΑΣ**

**ΤΗΣ ΕΤΑΙΡΕΙΑΣ PROTEAS PRODUCTIONS & MEDIA LIMITED**

**Ημερομηνία Απόφασης: 3 Ιουνίου, 2020**

**Ενώπιον:** κ.κ. Ρόνας Πετρή Κασάπη, Προέδρου, Μαρίας Κούσιου, Αντιπροέδρου, Σέργιου Ποΐζη, Τάσου Κυρμίτση, Αγγελικής Λαζάρου, Χρύσως Τσόκκου και Πάνου Κανελλόπουλου, Μελών.

# ΑΠΟΦΑΣΗ

Στην παρούσα υπόθεση, η Αρχή Ραδιοτηλεόρασης Κύπρου εξετάζει αυτεπάγγελτα τις από μέρους του τηλεοπτικού οργανισμού **«PLUS TV»** πιθανές παραβάσεις του **άρθρου 33.-(1)(α)** του περί Ραδιοφωνικών και Τηλεοπτικών Οργανισμών Νόμου 7(Ι) του 1998 (όπως αυτός τροποποιήθηκε μεταγενέστερα), του **Κανονισμού 36.-(3)** των περί Ραδιοφωνικών και Τηλεοπτικών Σταθμών Κανονισμών του 2000 (Κ.Δ.Π 10/2000) και των **παραγράφων** **Β.1, Β.5.-(1), Δ.1, Δ.5** και **Ε.4** του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθενται στο Παράρτημα ΙΧ των προαναφερθέντων Κανονισμών.

Βάσει των ως άνω νομοθετικών διατάξεων:

***33.-(1) Οι τηλεοπτικοί οργανισμοί οι οποίοι υπάγονται στη δικαιοδοσία της Δημοκρατίας υποχρεούνται να τηρούν τις ακόλουθες απαιτήσεις:***

***(α) Η τηλεοπτική διαφήμιση και οι τηλεαγορές πρέπει να είναι άμεσα αναγνωρίσιμες και διακριτές από το συντακτικό περιεχόμενο. Με την επιφύλαξη της χρήσης νέων διαφημιστικών τεχνικών, οι τηλεοπτικοί οργανισμοί διασφαλίζουν ότι η τηλεοπτική διαφήμιση και οι τηλεαγορές πρέπει να διακρίνονται σαφώς από τα άλλα μέρη της υπηρεσίας του προγράμματος μέσω οπτικών ή/και ακουστικών ή/και χωρικών μέσων.***

[Σύμφωνα με άρθρο **2** του προαναφερθέντος Νόμου:

***«τηλεοπτική διαφήμιση» σημαίνει κάθε μορφής τηλεοπτική ανακοίνωση που μεταδίδεται, έναντι πληρωμής ή ανάλογου ανταλλάγματος ή για λόγους αυτοπροβολής, από μια δημόσια ή ιδιωτική επιχείρηση ή από φυσικό πρόσωπο στο πλαίσιο εμπορικής, βιομηχανικής η βιοτεχνικής δραστηριότητας ή άσκησης επαγγέλματος, με σκοπό την προώθηση της παροχής αγαθών ή υπηρεσιών, συμπεριλαμβανομένων ακινήτων, δικαιωμάτων και υποχρεώσεων έναντι πληρωμής.]***

***36.-(3) Λαμβάνεται πρόνοια ώστε οι εκπομπές να μην παραπλανούν ή πανικοβάλλουν τους τηλεθεατές ή ακροατές, ιδιαίτερα με την απομίμηση του δελτίου ειδήσεων.***

***Β.1. Όλες οι διαφημίσεις και τα τηλεμπορικά μηνύματα από αδειούχους σταθμούς πρέπει να είναι νόμιμα, τίμια, αληθή, καλαίσθητα και να μην περιέχουν υπερβολικούς ή ανυπόστατους ισχυρισμούς.***

***Β.5.-(1) Οι διαφημίσεις πρέπει να είναι σύμφωνες με τις πρόνοιες του περί Εμπορικών Περιγραφών Νόμου. Καμία διαφήμιση δεν επιτρέπεται να περιέχει οποιαδήποτε περιγραφή, ισχυρισμό ή παράσταση που άμεσα ή συμπερασματικά παραπλανά για το προϊόν ή την υπηρεσία που διαφημίζεται ή για την καταλληλότητά του για το σκοπό που διαφημίζεται.***

***Δ.1. Ψευδείς ή παραπλανητικές διαφημίσεις***

***Καμιά διαφήμιση, εξεταζόμενη ως σύνολο ή εν μέρει, δεν παρουσιάζει με λόγια ή οπτικά τα διαφημιζόμενα είδη ή υπηρεσίες ή τις τιμές τους, κατά τρόπο που άμεσα ή συμπερασματικά δημιουργεί λανθασμένες εντυπώσεις.***

***Δ.5. Εγγυήσεις***

***Οι διαφημίσεις δεν πρέπει να περιέχουν τη λέξη «εγγύηση» ή «εγγυημένος» ή λέξεις με την ίδια σημασία, εκτός αν οι πλήρεις όροι της εγγύησης είναι διαθέσιμοι για έλεγχο και αναφέρονται καθαρά στη διαφήμιση. Σε όλες τις περιπτώσεις οι όροι πρέπει να περιέχουν λεπτομέρειες του τρόπου αποζημίωσης του αγοραστή, σε περίπτωση που βρεθεί στην ανάγκη να κάνει χρήση της εγγύησης.***

***Ε.4. Απαγορεύεται η παρακίνηση για αγορά ή μίσθωση των προϊόντων ή υπηρεσιών του χορηγού ή τρίτων με αναφορές στα χαρακτηριστικά ή στις τιμές ή δίνοντας πληροφορίες για τον τρόπο ή τόπο αγοράς τους.***

\*οι υπογραμμίσεις δικές μας

Η διερεύνηση προέκυψε μετά από παράπονο / καταγγελία που υποβλήθηκε στην Αρχή μέσω ηλεκτρονικού ταχυδρομείου στις **24.4.2019**. Στην καταγγελία του, ο παραπονούμενος αναφέρει ότι ο τηλεοπτικός οργανισμός **«PLUS TV»** μετέδωσε στις **6.4.2019**, μεταξύ των ωρών **10.00 – 12.00**,την ψυχαγωγική εκπομπή ***«Πρωινό Weekend»***, στο πλαίσιο της οποίας προέβαλε επανειλημμένα διαφήμιση των μαγειρικών σκευών *“****Sous Chef****”*, στην οποία αναφέρονται ψευδή και παραπλανητικά χαρακτηριστικά και δυνατότητες των εν λόγω προϊόντων. Ο παραπονούμενος στο ηλεκτρονικό μήνυμά του παραθέτει αναλυτικά τις αναφορές που έγιναν κατά τη διάρκεια του προγράμματος από την παρουσιάστρια του προγράμματος Αντελίνα Βαρθακούρη και τον σεφ Κωνσταντίνο Τάση, οι οποίες, σύμφωνα με τον ίδιο, τον παραπλάνησαν ως τηλεθεατή και τον ώθησαν στο να προχωρήσει στην αγορά των λόγω προϊόντων.

Δυνάμει του **Κανονισμού 41(1)** των περί Ραδιοφωνικών και Τηλεοπτικών Σταθμών Κανονισμών του 2000 (Κ.Δ.Π. 10/2000), το εν λόγω παράπονο περιείχε και στοιχεία προς διερεύνηση τα οποία δεν εμπίπτουν στα είδη παραπόνων του κοινού τα οποία η Αρχή έχει αρμοδιότητα να εξετάζει. Κατόπιν όμως της πιο πάνω πληροφόρησης, η Αρχή προέβηκε, με βάση τον **Κανονισμό 41(2)** των προαναφερθέντων Κανονισμών, σε αυτεπάγγελτη διερεύνηση.

Ύστερα από σχετική απόφαση, η Αρχή Ραδιοτηλεόρασης Κύπρου, με επιστολή της ημερομ. **11.10.2019**, έθεσε ενώπιον του οργανισμού τις διερευνώμενες παραβάσεις. Στην εν λόγω επιστολή αναφέρονται, μεταξύ άλλων και τα πιο κάτω:

*Εάν επιθυμείτε να υποβάλετε τις εξηγήσεις και/ή τις παραστάσεις και/ή τις θέσεις σας αναφορικά με τις ως άνω πιθανές παραβάσεις, έχετε το δικαίωμα να τις υποβάλετε γραπτώς και/ή προσωπικώς στην Αρχή Ραδιοτηλεόρασης Κύπρου. Η υποβολή των παραστάσεων μπορεί να γίνει αυτοπροσώπως και/ή μέσω αντιπροσώπου και/ή μέσω δικηγόρου της επιλογής σας.*

*Σε περίπτωση που επιθυμείτε να υποβάλετε γραπτώς τις εξηγήσεις και/ή τις παραστάσεις και/ή τις θέσεις σας αναφορικά με τις ως άνω πιθανές παραβάσεις, καλείστε όπως τις υποβάλετε στην Αρχή Ραδιοτηλεόρασης Κύπρου, το αργότερο εντός εικοσιπέντε (25) ημερών από τη λήψη της παρούσας επιστολής.*

*Σε περίπτωση που επιθυμείτε να υποβάλετε προσωπικώς τις εξηγήσεις και/ή τις παραστάσεις και/ή τις θέσεις σας αναφορικά με τις ως άνω πιθανές παραβάσεις, καλείστε να πληροφορήσετε την Αρχή, το αργότερο εντός δεκατεσσάρων (14) ημερών από τη λήψη της παρούσας επιστολής ότι επιθυμείτε να τις υποβάλετε προσωπικώς, ώστε να ειδοποιηθείτε ανάλογα με ειδική επιστολή.*

*Εάν επιθυμείτε να επιθεωρήσετε το διοικητικό φάκελο της υπόθεσης, παρακαλείστε όπως ενημερώσετε άμεσα την Αρχή και εν πάση περιπτώσει εντός επτά (7) ημερών από την ημερομηνία λήψης της παρούσας επιστολής, ώστε να καθοριστεί η ημερομηνία και η ώρα της επιθεώρησης.*

***Εάν η Αρχή δεν λάβει οποιαδήποτε απάντηση μέσα στις ανωτέρω καθορισμένες προθεσμίες, δύναται να προχωρήσει στη λήψη απόφασης χωρίς την απάντησή σας.***

Οι διερευνώμενες παραβάσεις εκτίθενται πιο κάτω στα υποστοιχεία 1 - 7:

1. Στις **6.4.2019**, μεταξύ των ωρών **10:00 - 13:20**, ο οργανισμός μετέδωσε το πρόγραμμα ***«Πρωινό Weekend»***, κατά τη διάρκεια του οποίου **μεταδόθηκαν διαφημίσεις** των μαγειρικών σκευών *“****Sous Chef****”*, **χωρίς αυτές να είναι άμεσα αναγνωρίσιμες και διακριτές από το συντακτικό περιεχόμενο** και **χωρίς ο οργανισμός να διασφαλίσει ότι διακρίνονται σαφώς** από τα άλλα μέρη της υπηρεσίας του προγράμματος, κατά παράβαση του **άρθρου 33.-(1)(α)** του περί Ραδιοφωνικών και Τηλεοπτικών Οργανισμών Νόμου 7(Ι)/98 (όπως αυτός τροποποιήθηκε μεταγενέστερα).

Συγκεκριμένα, στο πλαίσιο του προγράμματος, ο σεφ μαγείρεψε κρητική καρμπονάρα. Ωστόσο, κατά τη διάρκεια παρασκευής του φαγητού και ενώ ο σεφ (Κωνσταντίνος Τάσης) συνομιλούσε με την παρουσιάστρια του προγράμματος (Αντελίνα Βαρθακούρη), έγινε προώθηση των μαγειρικών σκευών *“****Sous Chef****”*.

Ειδικότερα, κατά τη διάρκεια της μαγειρικής (παρασκευή κρητικής καρμπονάρας), διάρκειας 18 λεπτών, μεταδόθηκαν, μεταξύ άλλων, τα ακόλουθα:

**ΑΠΟΣΠΑΣΜΑ 1**

Παρουσιάστρια: «*Αλλά, για να μαγειρέψουμε νόστιμα, γρήγορα, οικονομικά και πολύ – πολύ ζουμερά, δεν έχουμε παρά να επιλέξουμε* ***τα φοβερά, τα ανεπανάληπτα σκεύη “Sous Chef”.*** *Αυτά, τα οποία είναι επαγγελματικά και τα βρήκαμε και τα φέρνουμε για σας* ***στην καλύτερη τιμή, τα νούμερο ένα σε αντοχή, σε ποιότητα εφ’ όρου ζωής.*** *Τα’ παμε ή δεν τα’ παμε; 211 100 8081 … Από 159.90 πόσο;* ***49.90 όλη η σειρά****. Μια κατσαρολάρα 24 εκατοστών, ένα wok 24 εκατοστών και ένα τηγάνι, και τι τηγάνι; 26 εκατοστών. Ψάχνετε και εσείς τα σκεύη τα οποία δεν χρειάζονται ούτε μια σταγόνα λάδι για να μαγειρέψετε; Και όχι ούτε μια σταγόνα για τον πρώτο μήνα, γιατί μετά ξέρω, την έχω πατήσει και εγώ, έχω πάει και εγώ δώσει εξηντάρια για ένα σκεύος, το βάζω στο πλυντήριο, χαλάει η επίστρωση.»*

Σεφ: «*Τέλος, πέταμα».*

Παρουσιάστρια: «*Aααα, αλήθεια; Να σας πω, κάνω διακοπή εδώ γιατί, γιατί μια αγαπημένη τηλεθεάτρια, πως τη λένε; Κατερίνα; Η κυρία Κατερίνα, κυρία Κατερίνα καλημέρα, έχει αγοράσει τα σκεύη, κάτι μας έχει στείλει; Για να δούμε. Πολύ χαίρομαι. Αυτό είναι έκπληξη. Για να δούμε, για να δούμε την κυρία Κατερίνα.»*

Η παρουσιάστρια και ο σεφ στέκονται πίσω από τον μαγειρικό πάγκο με την εστία πάνω στην οποία είναι τοποθετημένα τα 3 μαγειρικά σκεύη ***“Sous Chef”***. Ενώ η παρουσιάστρια περιγράφει τα χαρακτηριστικά των 3 υπό αναφορά μαγειρικών σκευών, προβάλλονται κοντινά πλάνα των σκευών.

Ταυτόχρονα προβάλλεται κάρτα στο κάτω μέρος της οθόνης, υπό τη μορφή της μοιρασμένης οθόνης (split screen) στην οποία αναγράφονται τα εξής:

*Sous Chef*, *ΚΑΤΣΑΡΟΛΑ 24 εκ ΓΟΥΟΚ 24 εκ ΤΗΓΑΝΙ 26 εκ, από ~~159.90€~~ MONO 49.90€, ΚΥΠΡΟΣ:* ***77776866****,* ΤΗΛ. ΠΑΡΑΓΓΕΛΙΩΝ: *211 100 8081*.

Επίσης στην κάρτα προβάλλεται φωτογραφία με τα 3 διαφημιζόμενα σκεύη (κατσαρόλα, γουόκ και τηγάνι).

[Στην κάρτα υπάρχει και διεύθυνση ιστοσελίδας, η οποία ωστόσο δεν αναγράφεται καθαρά.]

**ΑΠΟΣΠΑΣΜΑ 2**

ΠΡΟΒΟΛΗ ΒΙΝΤΕΟ ΤΗΛΕΘΕΑΤΡΙΑΣ ΠΟΥ ΧΡΗΣΙΜΟΠΟΙΗΣΕ ΤΑ ΣΚΕΥΗ

Τηλεθεάτρια κ. Κατερίνα: «*Αντελίνα μου, καλή σου μέρα. Έχεις μια πάρα πολύ ωραία εκπομπή και σε ευχαριστώ πάρα, πάρα πολύ που μου έστειλες αυτά* ***τα υπέροχα “Sous Chef” τηγάνια, τα οποία είναι καταπληκτικά.*** *Μου έχουνε κάνει το μαγείρεμα πάρα πολύ εύκολο και πολύ ευχάριστο. Μαγειρεύω πάρα πολύ γρήγορα, εύκολα, δεν μου κολλάει τίποτα, ούτε μου καίγεται τίποτα. Είναι καταπληκτικά. Να είσαι καλά κορίτσι μου και σε ευχαριστώ πάρα, πάρα πολύ.»*

Ταυτόχρονα προβάλλεται πλάνο της τηλεθεάτριας ενώ βρίσκεται στην κουζίνα της να μαγειρεύει, χρησιμοποιώντας τα υπό αναφορά σκεύη.

**ΑΠΟΣΠΑΣΜΑ 3**

Παρουσιάστρια: «*Είναι ωραία έκπληξη να μου στέλνετε και άλλα τέτοια όσοι τα παίρνετε.»*

Σεφ: «*Και θέλουμε τέτοια τηλέφωνα να επιβεβαιώνει ο κόσμος τη χρήση των τηγανιών και των σκευών αυτών που* ***είναι καταπληκτική****.»*

Παρουσιάστρια: «*Λοιπόν, για τα τηγάνια της καρδιάς μας, γι’ αυτά που αγαπάμε, το είδατε και απ’ την κυρία Κατερίνα και σας παρακαλώ τώρα αφού με παρακολουθείτε, μπείτε στο κόπο να μου στείλετε και μένα έτσι βιντεάκια. Χαίρομαι πραγματικά γιατί ότι προϊόν σας βγάζουμε, σας έχω πει, σας έχω ξαναπεί και το φωνάζω, δεν έχουμε ούτε ένα σεντ κέρδος από αυτό… 211 100 8081 για* ***τα καλύτερα σκεύη παγκοσμίως*** *που τώρα, μόνο εδώ, μόνο στο «Πρωινό Weekend»,* ***όλη η σειρά “Sous Chef” 49.90 ευρώ. Όχι το ένα, όλη η σειρά “Sous Chef****”. Εάν ψάχνετε και εσείς τα σκεύη τα οποία δεν χρειάζονται ούτε μία σταγόνα λάδι,* ***τα σκεύη τα οποία δεν χαράζουν με τίποτα, δώστε μου εδώ πέρα ένα μαχαιράκι.*** *Να το. Ότι λέω θέλω να σας το αποδεικνύω.»*

[Στο σημείο αυτό η παρουσιάστρια σηκώνει το τηγάνι, παίρνει ένα μαχαίρι και το χαράζει στο εσωτερικό του τηγανιού. Ακούγεται ο ήχος από την τριβή.]

*«Συγνώμη σας ξεκουφαίνω αλλά βλέπετε ότι σε όλες τις προκλήσεις* ***τα “Sous Chef”είναι εδώ να******σας αποδεικνύουν πως εφ’ όρου ζωής δεν χαράζονται, δεν κολλάνε****, μαγειρεύουν υγιεινά, είναι η καλύτερη γάστρα γιατί* ***έχουν τα φοβερά καπάκια και γιατί φοβερά;»***

[Στο σημείο αυτό η παρουσιάστρια σηκώνει το γυάλινο καπάκι της κατσαρόλας και μετά κλείνει ξανά την κατσαρόλα.]

***«Γιατί αυτό το καπάκι είναι γυάλινο και αν το πάρω τώρα και το πετάξω με πάρα πολλή δύναμη κάτω στο πάτωμα, δεν το κάνω τώρα γιατί δεν είναι και ωραία η εικόνα, θα δείτε ότι δεν θα σπάσει με τίποτα.*** *Έρχεται λοιπόν, κλείνει αεροστεγώς την κατσαρόλα, δημιουργεί μια πολύ καλής ποιότητας γάστρα, σαν τις παλιές που κάναμε με το ζυμάρι και τις κλείναμε, γυρίζουν οι ατμοί στο φαγητό και έχουμε ένα φαγητό υγιεινό, που* ***δεν κολλάει με τίποτα****, στο μισό χρόνο, όπως η χύτρα. Αλλά - συγνώμη, επειδή είπα όπως η χύτρα – στο μισό χρόνο. Αυτό είναι το κομμάτι της χύτρας. Γιατί αυτό δεν καίει τις βιταμίνες και τα χρώματα των φαγητών είναι πανέμορφα. 211 100 8081.* ***Όλη η σειρά 49.90 από 159.90****.* ***110 ολόκληρα ευρώ έκπτωση.*** *Παίρνετε τηλέφωνο, πάμε στη μαγειρική !»*

Σεφ: «***Πάμε στη μαγειρική να αποδείξουμε πόσο χρηστικά είναι αυτά τα σκεύη****.»*

Η παρουσιάστρια και ο σεφ στέκονται πίσω από τον μαγειρικό πάγκο με την εστία πάνω στην οποία είναι τοποθετημένα τα 3 μαγειρικά σκεύη ***“Sous Chef”***. Ενώ η παρουσιάστρια περιγράφει τα χαρακτηριστικά των 3 υπό αναφορά μαγειρικών σκευών, προβάλλονται κοντινά τους πλάνα.

Ταυτόχρονα προβάλλεται κάρτα στο κάτω μέρος της οθόνης, υπό τη μορφή της μοιρασμένης οθόνης (split screen) στην οποία αναγράφονται τα εξής:

*Sous Chef*, *ΚΑΤΣΑΡΟΛΑ 24 εκ ΓΟΥΟΚ 24 εκ ΤΗΓΑΝΙ 26 εκ, από ~~159.90€~~ MONO 49.90€, ΚΥΠΡΟΣ:* ***77776866****,* ΤΗΛ. ΠΑΡΑΓΓΕΛΙΩΝ: *211 100 8081*.

Επίσης στην κάρτα προβάλλεται φωτογραφία με τα 3 διαφημιζόμενα σκεύη (κατσαρόλα, γουόκ και τηγάνι).

[Στην κάρτα υπάρχει και διεύθυνση ιστοσελίδας, η οποία ωστόσο δεν αναγράφεται καθαρά.]

Στη συνέχεια πέραν της ως άνω κάρτας, προβάλλεται και 2η κάρτα στο δεξιό μέρος της οθόνης υπό τη μορφή της μοιρασμένης οθόνης (split screen) στην οποία αναγράφονται σε μεγαλύτερο μέγεθος από την 1η κάρτα τα εξής:

*Sous Chef,* *ΣΕΤ 3 ΜΑΓΕΙΡΙΚΑ ΣΚΕΥΗ, ΚΑΤΣΑΡΟΛΑ 24 εκ ΓΟΥΟΚ 24 εκ ΤΗΓΑΝΙ 26 εκ, ΚΥΠΡΟΣ* ***77776866,*** *ΤΗΛ. ΠΑΡΑΓΓΕΛΙΩΝ 211 100 8081, ~~159.90€~~ ΜΟΝΟ 49.90€*.

Επίσης στην 2η κάρτα προβάλλεται φωτογραφία με τα 3 διαφημιζόμενα σκεύη (κατσαρόλα, γουόκ και τηγάνι) καθώς και φρούτα και λαχανικά στο πλάι τους.

[Στην 2η κάρτα επίσης υπάρχει και διεύθυνση ιστοσελίδας, η οποία ωστόσο και πάλι δεν αναγράφεται καθαρά.]

Οι 2 κάρτες καταλαμβάνουν τα ¾ της οθόνης, με το πλάνο της παρουσιάστριας να καταλαμβάνει το υπόλοιπο ¼ μέρος της οθόνης.

**ΑΠΟΣΠΑΣΜΑ 4**

[Ενώ η παρουσιάστρια ανακατεύει τα μακαρόνια, αναφέρει τα πιο κάνω.]

Παρουσιάστρια: «*Κοιτάξτε λίγο, τι ωραία. Όταν λέμε πως αυτές οι κατσαρόλες - παίζει ρόλο το πώς βγάζουν τα φαγητά, βλέπετε* ***τα μακαρόνια τα οποία σε οποιαδήποτε άλλη περίπτωση θα είχανε λασπώσει.*** *Εδώ βλέπετε πως είναι πραγματικά.. Ξεχωρισμένα, ωραία και όχι λασπωμένα.»*

Σεφ: «*Έτσι. Και αυτό που μου κάνει πάρα πολύ εντύπωση, συν όλα τ’ άλλα, είναι ότι βράζει πολύ γρήγορα. Βάζεις το νερό, μέχρι να γυρίσεις απ’ εκεί, έχει βράσει. Και αυτό οφείλεται στην καλή μεταδοτικότητα που έχει το υλικό, δηλαδή που έχουν οι συγκεκριμένες κατσαρόλες και κάνει καλή επαφή με το μάτι,* ***το τζάκι*** *ή οτιδήποτε επαγωγική όπου το χρησιμοποιούμε.»*

Ταυτόχρονα προβάλλεται κάρτα στο κάτω μέρος της οθόνης, υπό τη μορφή της μοιρασμένης οθόνης (split screen) στην οποία αναγράφονται τα εξής:

*Sous Chef*, *ΚΑΤΣΑΡΟΛΑ 24 εκ ΓΟΥΟΚ 24 εκ ΤΗΓΑΝΙ 26 εκ, από ~~159.90€~~ MONO 49.90€, ΚΥΠΡΟΣ:* ***77776866****,* ΤΗΛ. ΠΑΡΑΓΓΕΛΙΩΝ: *211 100 8081*.

Επίσης στην κάρτα προβάλλεται φωτογραφία με τα 3 διαφημιζόμενα σκεύη (κατσαρόλα, γουόκ και τηγάνι).

[Στην κάρτα υπάρχει και διεύθυνση ιστοσελίδας, η οποία ωστόσο δεν αναγράφεται καθαρά.]

Στη συνέχεια πέραν της ως άνω κάρτας, προβάλλεται και 2η κάρτα στο δεξιό μέρος της οθόνης υπό τη μορφή της μοιρασμένης οθόνης (split screen) στην οποία αναγράφονται σε μεγαλύτερο μέγεθος από την 1η κάρτα τα εξής:

*Sous Chef,* *ΣΕΤ 3 ΜΑΓΕΙΡΙΚΑ ΣΚΕΥΗ, ΚΑΤΣΑΡΟΛΑ 24 εκ ΓΟΥΟΚ 24 εκ ΤΗΓΑΝΙ 26 εκ, ΚΥΠΡΟΣ* ***77776866,*** *ΤΗΛ. ΠΑΡΑΓΓΕΛΙΩΝ 211 100 8081, ~~159.90€~~ ΜΟΝΟ 49.90€*.

Επίσης στην 2η κάρτα προβάλλεται φωτογραφία με τα 3 διαφημιζόμενα σκεύη (κατσαρόλα, γουόκ και τηγάνι) καθώς και φρούτα και λαχανικά στο πλάι τους.

[Στην 2η κάρτα επίσης υπάρχει και διεύθυνση ιστοσελίδας, η οποία ωστόσο και πάλι δεν αναγράφεται καθαρά.]

Οι 2 κάρτες καταλαμβάνουν τα ¾ της οθόνης, με τα πλάνα στο στούντιο (της παρουσιάστριας, του σεφ και της κατσαρόλας με τα μακαρόνια) να καταλαμβάνουν το υπόλοιπο ¼ μέρος της οθόνης.

**ΑΠΟΣΠΑΣΜΑ 5**

Παρουσιάστρια: «*Δεν θέλω να χάνετε το σκοπό. Ποιος είναι ο σκοπός; Ο σκοπός είναι ότι αυτά τα μοναδικά σκεύη θα είναι εδώ για πολύ λίγο καιρό ακόμα για να τα κάνετε δικά σας. Μην χάνετε δευτερόλεπτο. Καλέστε μας τώρα στο 211 100 8081, στα κορίτσια τα πανέμορφα που περιμένουν στο τηλεφωνικό κέντρο – την καλημέρα μου, είναι πάντα εδώ ακούραστες και Σάββατο και Κυριακή –* ***σετ τριών μαγειρικών σκευών των καλύτερων σε όλο τον κόσμο****. Γιατί; Ψάχνετε και εσείς τα σκεύη τα οποία πραγματικά δεν χρειάζονται ούτε μια σταγόνα λάδι για να μαγειρέψετε.* ***Μαγειρεύουν εξαιρετικά, εφ’ όρου ζωής*** *και αυτό που θα δείτε απ’ την πρώτη ημέρα,* ***το αποτέλεσμα δηλαδή το αντικολλητικό, αυτό θα έχετε εφ’ όρου ζωής*** *όσο έχετε τα σκεύη.* ***Ψάχνετε τα σκεύη τα οποία δεν χαράζουν με τίποτα και ξαναλέω: τι εννοώ δεν χαράζουν.*** *Σε οποιαδήποτε πρόκληση μέσα εδώ μπορούμε να φτιάξουμε τα πάντα,* ***να κόβουμε μέσα στο τηγάνι, να καθαρίζουμε με πολύ δυνατό σφουγγαράκι, όχι μόνο με το σφουγγαράκι που πλένουμε τα πιάτα, αλλά και με το δυνατό που έχουμε, το σκληρό, το πράσινο και το ασημένιο. Βάζετε μέσα, το τρίβετε κανονικά, δεν παθαίνει τίποτα που δεν θα χρειαστεί να το τρίψετε … κανένα πρόβλημα. Μπαίνουν στο πλυντήριο****,* ***είναι για όλες τις εστίες,*** *επαγωγική, κεραμική, αέριο, γκάζι,* ***είναι για το φούρνο, έτσι όπως την παίρνετε, τη βάζετε, όλα τα σκεύη τα βάζετε στο φούρνο χωρίς να χρειάζεται να βγάζετε τα χερούλια. Τα βάζετε στα κάρβουνα, στο τζάκι, παντού.******Είναι για όλα.*** *Επίσης έχουνε μια φοβερή πατέντα θα πω εγώ. Ποια είναι η πατέντα;»*

[Στο σημείο αυτό η παρουσιάστρια αγγίζει το χερούλι κοντά στο σημείο που ενώνεται με το τηγάνι.]

*«Ότι εδώ πέρα βλέπετε αυτή η κατσαρόλα, να, εδώ θα πω στο τηγάνι το οποίο αυτή τη στιγμή βλέπετε ότι μαγειρεύουμε. Εδώ πέρα στο χερούλι όσο κοντά να φτάσω – βλέπετε εδώ – δεν καίγομαι. Δεν χρειάζομαι ούτε γάντια, ούτε πετσέτες, απολύτως τίποτα. Είναι εργονομικά, μπαίνει το ένα μέσα στο άλλο και δεν χρειάζεται να έχετε 1000 συμπράγκαλα πάνω στη κουζίνα. Πολύ απλά σε ένα χώρο τα βάζετε,* ***είναι και κουκλιά, είναι και πανέμορφα****,* ***έχουνε καπάκι το οποίο δεν σπάει με τίποτα,*** *κλείνει αεροστεγώς και μετατρέπει την κατσαρόλα και το τηγάνι στην καλύτερη γάστρα, γυρνάει ο ατμός μέσα και τα κάνει νόστιμα και ζουμερά, μαγειρεύει σαν χύτρα, σαν χύτρα γιατί το λέω το «σαν», γιατί μαγειρεύει στο μισό χρόνο, αλλά δεν καίει τις βιταμίνες και βγάζει τα φαγητά υπέροχα, με καταπληκτικά χρώματα, είναι το καπάκι μας εδώ διάφανο, δεν κολλάει, δεν χρειάζεται να το ανοίξουμε και να ανακατέψουμε, πολύ βασικό και αυτό, τέλος πάντων,* ***είναι τα καλύτερα σκεύη του γαλαξία*** *θα πω εγώ, γιατί εμένα έτσι μου φαίνονται:* ***τα καλύτερα σκεύη του γαλαξία****! Τα έχω, μαγειρεύω, τα έχει η οικογένεια μου,* ***αυτά θέλω, αυτά εμπιστεύομαι και τα έχω αλλάξει ΟΛΑ****. Ποιο είναι όμως το σημαντικό: όλα αυτά που σας λέω, τα φοβερά,* ***τα εγγυημένα εφ’ όρου ζωής*** *είναι σκεύη τα οποία είναι για επαγγελματίες, και εμείς τώρα πια σας τα δίνουμε για οικιακή χρήση, ακριβώς τα ίδια, αντέχουνε σε οποιαδήποτε δυσκολία, αλλά και* ***σε τι τιμή… όλη η σειρά “Sous Chef” 49.90 μόνο.*** *Δεν ξανάγινε!* ***Από 159.90, που κανονικά έχει όλη η σειρά, 49.90 μόνο!*** *Μιλάμε για* ***110 ολόκληρα ευρώ έκπτωση.*** *211 100 8081 και* ***αν δεν χειροκροτήσετε τώρα, ε τι να σας πω, θα το πάρω προσωπικά.*** *211 100 8081.»*

[Στο σημείο αυτό ακούγονται χειροκροτήματα από τους παρευρισκομένους στο στούντιο.]

Σεφ: «*Ένα σούπερ δώρο, έρχεται το Πάσχα, μια πολύ καλή ιδέα για δώρο, για το σύζυγο, για τη σύζυγο, για τα παιδιά μας.»*

Παρουσιάστρια: «*Για όλα.»*

Η παρουσιάστρια και ο σεφ στέκονται πίσω από τον μαγειρικό πάγκο με την εστία πάνω στην οποία είναι τοποθετημένα τα 3 μαγειρικά σκεύη ***“Sous Chef”***. Ενώ η παρουσιάστρια περιγράφει τα χαρακτηριστικά των 3 υπό αναφορά μαγειρικών σκευών, προβάλλονται κοντινά πλάνα των μαγειρικών σκευών, καθώς ο σεφ ετοιμάζει το φαγητό.

Ταυτόχρονα προβάλλεται κάρτα στο κάτω μέρος της οθόνης, υπό τη μορφή της μοιρασμένης οθόνης (split screen) στην οποία αναγράφονται τα εξής:

*Sous Chef*, *ΚΑΤΣΑΡΟΛΑ 24 εκ ΓΟΥΟΚ 24 εκ ΤΗΓΑΝΙ 26 εκ, από ~~159.90€~~ MONO 49.90€, ΚΥΠΡΟΣ:* ***77776866****,* ΤΗΛ. ΠΑΡΑΓΓΕΛΙΩΝ: *211 100 8081*.

Επίσης στην κάρτα προβάλλεται φωτογραφία με τα 3 διαφημιζόμενα σκεύη (κατσαρόλα, γουόκ και τηγάνι).

[Στην κάρτα υπάρχει και διεύθυνση ιστοσελίδας, η οποία ωστόσο δεν αναγράφεται καθαρά.]

Στη συνέχεια πέραν της ως άνω κάρτας, προβάλλεται και 2η κάρτα στο δεξιό μέρος της οθόνης υπό τη μορφή της μοιρασμένης οθόνης (split screen) στην οποία αναγράφονται σε μεγαλύτερο μέγεθος από την 1η κάρτα τα εξής:

*Sous Chef,* *ΣΕΤ 3 ΜΑΓΕΙΡΙΚΑ ΣΚΕΥΗ, ΚΑΤΣΑΡΟΛΑ 24 εκ ΓΟΥΟΚ 24 εκ ΤΗΓΑΝΙ 26 εκ, ΚΥΠΡΟΣ* ***77776866,*** *ΤΗΛ. ΠΑΡΑΓΓΕΛΙΩΝ 211 100 8081, ~~159.90€~~ ΜΟΝΟ 49.90€*.

Επίσης στην 2η κάρτα προβάλλεται φωτογραφία με τα 3 διαφημιζόμενα σκεύη (κατσαρόλα, γουόκ και τηγάνι) καθώς και φρούτα και λαχανικά στο πλάι τους.

[Στην 2η κάρτα επίσης υπάρχει και διεύθυνση ιστοσελίδας, η οποία ωστόσο και πάλι δεν αναγράφεται καθαρά.]

Οι 2 κάρτες καταλαμβάνουν τα ¾ της οθόνης, με τα πλάνα στο στούντιο (της παρουσιάστριας, των 3 μαγειρικών σκευών, του τηγανιού με τα μακαρόνια, της κατσαρόλας με το γυάλινο καπάκι, του σεφ ενώ ετοιμάζει το φαγητό, του σεφ να χαράζει την κατσαρόλα με ξύλινη κουτάλα, του σεφ ενώ τοποθετεί στο φούρνο το τηγάνι με το χερούλι και την κατσαρόλα με το χερούλι) να καταλαμβάνουν το υπόλοιπο ¼ μέρος της οθόνης.

1. Στις **6.4.2019**, μεταξύ των ωρών **10:00 - 13:20**, ο οργανισμός μετέδωσε το πρόγραμμα ***«Πρωινό Weekend»***,μέσω του οποίου **έγινε παρακίνηση για αγορά των προϊόντων τρίτου** (μαγειρικά σκεύη *“****Sous Chef****”*), **με αναφορές στα χαρακτηριστικά και στις τιμές και δίδοντας πληροφορίες για τον τρόπο αγοράς τους**, κατά παράβαση της παραγράφου **Ε.4.** του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των περί Ραδιοφωνικών και Τηλεοπτικών Σταθμών Κανονισμών του 2000 (Κ.Δ.Π 10/2000).

Ισχύουν τα γεγονότα του υποστοιχείου 1.

1. Στις **6.4.2019**, μεταξύ των ωρών **10:00 - 13:20**, ο οργανισμός μετέδωσε το πρόγραμμα ***«Πρωινό Weekend»***, **χωρίς να λάβει πρόνοια ώστε αυτό να μην παραπλανεί τους τηλεθεατές,** κατά παράβαση του **Κανονισμού 36.-(3)** των περί Ραδιοφωνικών και Τηλεοπτικών Σταθμών Κανονισμών του 2000 (Κ.Δ.Π. 10/2000).

Ισχύουν τα γεγονότα του υποστοιχείου 1.

Ειδικότερα, στο πλαίσιο του προγράμματος, μεταδόθηκαν διαφημίσεις των μαγειρικών σκευών *“****Sous Chef****”*, κατά τη διάρκεια των οποίων αναφέρθηκαν, μεταξύ άλλων, τα ακόλουθα για τα υπό αναφορά μαγειρικά σκεύη:

* *«Τα σκεύη τα οποία δεν χαράζουν με τίποτα.»*
* *«Τα “Sous Chef”είναι εδώ να σας αποδεικνύουν πως εφ’ όρου ζωής δεν χαράζονται, δεν κολλάνε.»*
* *«Αυτό το καπάκι είναι γυάλινο και αν το πάρω τώρα και το πετάξω με πάρα πολλή δύναμη κάτω στο πάτωμα… θα δείτε ότι δεν θα σπάσει με τίποτα.»*
* *«Το αποτέλεσμα δηλαδή το αντικολλητικό, αυτό θα έχετε εφ’ όρου ζωής.»*
* *«Ψάχνετε τα σκεύη τα οποία δεν χαράζουν με τίποτα… τι εννοώ δεν χαράζουν. Σε οποιαδήποτε πρόκληση μέσα εδώ μπορούμε να φτιάξουμε τα πάντα, να κόβουμε μέσα στο τηγάνι, να καθαρίζουμε με πολύ δυνατό σφουγγαράκι, όχι μόνο με το σφουγγαράκι που πλένουμε τα πιάτα, αλλά και με το δυνατό που έχουμε, το σκληρό, το πράσινο και το ασημένιο. Βάζετε μέσα, το τρίβετε κανονικά, δεν παθαίνει τίποτα που δεν θα χρειαστεί να το τρίψετε … κανένα πρόβλημα.»*
* *«Μπαίνουν στο πλυντήριο.»*
* *«Είναι για όλες τις εστίες, επαγωγική, κεραμική, αέριο, γκάζι, είναι για το φούρνο, έτσι όπως την παίρνετε, τη βάζετε, όλα τα σκεύη τα βάζετε στο φούρνο χωρίς να χρειάζεται να βγάζετε τα χερούλια. Τα βάζετε στα κάρβουνα, στο τζάκι, παντού. Είναι για όλα.»*
* *«Έχουνε καπάκι το οποίο δεν σπάει με τίποτα.»*

Ωστόσο, σε παράπονο / καταγγελία που υποβλήθηκε με ηλεκτρονικό μήνυμα ημερομ. 24.4.19, ο παραπονούμενος αναφέρει, μεταξύ άλλων τα εξής:

***«Ανοίγοντας το κιβώτιο βλέπω το καπάκι της ‘κατσαρόλας’ σπασμένο. Έπειτα μελέτησα τα αναγραφόμενα χαρακτηριστικά, τις προειδοποιήσεις και τις οδηγίες που γράφει ο κατασκευαστής στην συσκευασία και διαπιστώνω ότι είναι εντελώς αντίθετα από αυτά που αναφέρθηκαν στις διαφημίσεις και επομένως αντιλαμβάνομαι ότι πρόκειται για απάτη.»***

Επιπλέον, οι Οδηγίες Συντήρησης της κατσαρόλας “***Sous Chef****”* Low Pot 24 εκ, όπως αυτές επισυνάπτονται στο πιο πάνω παράπονο / καταγγελία και οι οποίες περιλαμβάνονται στο κιβώτιο με τα μαγειρικά σκεύη *“****Sous Chef****”*,τα οποία έλαβε στις 13.4.19 ο παραπονούμενος, αναφέρουν, μεταξύ άλλων τα εξής:

* Χρησιμοποιήστε ένα μαλακό σφουγγάρι και υγρό πιάτων με ζεστό νερό.
* Μην πλένετε την κατσαρόλα στο πλυντήριο πιάτων.
* Μην χρησιμοποιείτε μεταλλικά σφουγγάρια για να την καθαρίσετε.
* Μετά από κάθε χρήση βάλτε λίγο νερό στην κατσαρόλα και περιμένετε λίγες ώρες πριν την πλύνετε.
* Η κατσαρόλα μπορεί να χρησιμοποιηθεί σε εστίες υγραερίου, αλογόνες, ηλεκτρικές καθώς και βιτροκεραμικές.
* Χρησιμοποιείτε ξύλινες ή πλαστικές κουτάλες για να ανακατεύετε στην κατσαρόλα.
* Μη χρησιμοποιείτε ποτέ μεταλλικά ή κοφτερά αντικείμενα.
* Το χερούλι της κατσαρόλας είναι από βακελίτη και δεν πρέπει να μπαίνει στο φούρνο.

1. Στις **6.4.2019**, μεταξύ των ωρών **10:00 - 13:20**, ο οργανισμός μετέδωσε το πρόγραμμα ***«Πρωινό Weekend»***, κατά τη διάρκεια του οποίου μεταδόθηκαν διαφημίσεις των μαγειρικών σκευών *“****Sous Chef****”*, οι οποίες **περιείχαν υπερβολικούς ή ανυπόστατους ισχυρισμούς**,κατά παράβαση της **Παραγράφου Β.1.** του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των περί Ραδιοφωνικών και Τηλεοπτικών Σταθμών Κανονισμών 2000 (Κ.Δ.Π. 10/2000).

Ισχύουν τα γεγονότα του υποστοιχείου 3.

1. Στις **6.4.2019**, μεταξύ των ωρών **10:00 - 13:20**, ο οργανισμός μετέδωσε το πρόγραμμα ***«Πρωινό Weekend»***, κατά τη διάρκεια του οποίου μεταδόθηκαν διαφημίσεις των μαγειρικών σκευών *“****Sous Chef****”*, οι οποίες **περιείχαν περιγραφές ή ισχυρισμούς που άμεσα ή συμπερασματικά παραπλανούν για τα προϊόντα που διαφημίζονται ή για την καταλληλότητά τους για το σκοπό που διαφημίζονται**, κατά παράβαση της **Παραγράφου Β.5.-(1)** του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των περί Ραδιοφωνικών και Τηλεοπτικών Σταθμών Κανονισμών 2000 (Κ.Δ.Π. 10/2000).

Ισχύουν τα γεγονότα του υποστοιχείου 3.

1. Στις **6.4.2019**, μεταξύ των ωρών **10:00 - 13:20**, ο οργανισμός μετέδωσε το πρόγραμμα ***«Πρωινό Weekend»***, κατά τη διάρκεια του οποίου μεταδόθηκαν διαφημίσεις των μαγειρικών σκευών *“****Sous Chef****”*, οι οποίες **παρουσίαζαν λεκτικά ή οπτικά τα διαφημιζόμενα είδη ή τις τιμές τους, κατά τρόπο που άμεσα ή συμπερασματικά δημιουργεί λανθασμένες εντυπώσεις**, κατά παράβαση της **Παραγράφου Δ.1.** του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των περί Ραδιοφωνικών και Τηλεοπτικών Σταθμών Κανονισμών 2000 (Κ.Δ.Π. 10/2000).

Ισχύουν τα γεγονότα του υποστοιχείου 3.

1. Στις **6.4.2019**, μεταξύ των ωρών **10:00 - 13:20**, ο οργανισμός μετέδωσε το πρόγραμμα ***«Πρωινό Weekend»***, κατά τη διάρκεια του οποίου μεταδόθηκε διαφήμιση των μαγειρικών σκευών *“****Sous Chef****”*, η οποία **περιείχε τη λέξη** **«*εγγυημένα*», χωρίς οι πλήρεις όροι της εγγύησης να αναφέρονται στη διαφήμιση**, κατά παράβαση της **Παραγράφου Δ.5.** του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των περί Ραδιοφωνικών και Τηλεοπτικών Σταθμών Κανονισμών 2000 (Κ.Δ.Π. 10/2000).

Συγκεκριμένα, στο πλαίσιο μετάδοσης διαφήμισης των μαγειρικών σκευών *“****Sous Chef****”*, αναφέρθηκαν, μεταξύ άλλων, τα εξής από την παρουσιάστρια του προγράμματος, Αντελίνα Βαρθακούρη:

*«Ποιο είναι όμως το σημαντικό: όλα αυτά που σας λέω, τα φοβερά,* ***τα εγγυημένα*** *εφ’ όρου ζωής είναι σκεύη τα οποία είναι για επαγγελματίες, και εμείς τώρα πια σας τα δίνουμε για οικιακή χρήση…»*

Ο οργανισμός, με επιστολή της Γενικής Διευθύντριας του, κ. Κωνσταντίνας Δρουσιώτη, ημερομ. **30.10.2019** προς την Αρχή, υπέβαλε γραπτώς τις εξηγήσεις και/ή παραστάσεις και/ή θέσεις του οργανισμού σε σχέση με την εν λόγω υπόθεση, χωρίς να υποβάλει αίτημα για επιθεώρηση του διοικητικού φακέλου της υπόθεσης. Αντίγραφο της επιστολής του οργανισμού επισυνάπτεται ως **ΠΑΡΑΡΤΗΜΑ Α’.**

Έχουμε μελετήσει με μεγάλη προσοχή όλα τα ενώπιον μας στοιχεία και περιστατικά της υπό εξέταση υπόθεσης, συμπεριλαμβανομένων και των γραπτών εξηγήσεων του οργανισμού, και κατόπιν προσεκτικής παρακολούθησης του εν λόγω προγράμματος κρίνουμε ότι:

Στις **6.4.2019**, μεταξύ των ωρών **10:00 - 13:20**, ο οργανισμός μετέδωσε το πρόγραμμα ***«Πρωινό Weekend»***:

* κατά τη διάρκεια του οποίου **μεταδόθηκαν διαφημίσεις** των μαγειρικών σκευών *“****Sous Chef****”*, **χωρίς αυτές να είναι άμεσα αναγνωρίσιμες και διακριτές από το συντακτικό περιεχόμενο** και **χωρίς ο οργανισμός να διασφαλίσει ότι διακρίνονται σαφώς** από τα άλλα μέρη της υπηρεσίας του προγράμματος, κατά παράβαση του **άρθρου 33.(1)(α)** (υποστοιχείο **1**) του περί Ραδιοφωνικών και Τηλεοπτικών Οργανισμών Νόμου 7(Ι)/98 (όπως αυτός τροποποιήθηκε μεταγενέστερα) και
* μέσω του οποίου **έγινε παρακίνηση για αγορά των προϊόντων τρίτου** (μαγειρικά σκεύη *“****Sous Chef****”*), **με αναφορές στα χαρακτηριστικά και στις τιμές και δίδοντας πληροφορίες για τον τρόπο αγοράς τους**, κατά παράβαση της **παραγράφου Ε.4.** (υποστοιχείο **2**) του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των περί Ραδιοφωνικών και Τηλεοπτικών Σταθμών Κανονισμών του 2000 (Κ.Δ.Π 10/2000).

[Τα γεγονότα των υποστοιχείων 1 και 2 εκτίθενται αναλυτικά στις σελ. 5-10 της παρούσας απόφασης.]

Συγκεκριμένα, στο πλαίσιο του προγράμματος, ο σεφ μαγείρεψε κρητική καρμπονάρα. Ωστόσο, κατά τη διάρκεια παρασκευής του φαγητού και ενώ ο σεφ (Κωνσταντίνος Τάσης) συνομιλούσε με την παρουσιάστρια του προγράμματος (Αντελίνα Βαρθακούρη), έγινε προώθηση των μαγειρικών σκευών *“****Sous Chef****”*.

Ενδεικτικά – και όχι εξαντλητικά - παρατίθενται οι εξής αναφορές που έγιναν, είτε από την παρουσιάστρια του προγράμματος, Αντελίνα Βαρθακούρη, είτε από τον σεφ, Κωνσταντίνο Τάση, μέσω των οποίων η Αρχή θεωρεί ότι έγινε διαφήμιση των μαγειρικών σκευών *“****Sous Chef****”* και παρακίνηση για αγορά τους, με επανειλημμένες αναφορές στα χαρακτηριστικά και στις τιμές τους και παρέχοντας πληροφορίες για τον τρόπο αγοράς τους:

Παρουσιάστρια: «*Δεν έχουμε παρά να επιλέξουμε* ***τα φοβερά, τα ανεπανάληπτα σκεύη “Sous Chef” ….*** *τα φέρνουμε για σας* ***στην καλύτερη τιμή, τα νούμερο ένα σε αντοχή, σε ποιότητα εφ’ όρου ζωής.*** *… Από 159.90 πόσο;* ***49.90 όλη η σειρά****.»*

Σεφ: «*Και θέλουμε τέτοια τηλέφωνα να επιβεβαιώνει ο κόσμος τη χρήση των τηγανιών και των σκευών αυτών που* ***είναι καταπληκτική****.»*

Παρουσιάστρια: «***Τα καλύτερα σκεύη παγκοσμίως*** *που τώρα, μόνο εδώ, μόνο στο «Πρωινό Weekend»,* ***όλη η σειρά “Sous Chef” 49.90 ευρώ. Όχι το ένα, όλη η σειρά “Sous Chef****”****.»***

Παρουσιάστρια: «***Όλη η σειρά 49.90 από 159.90****.* ***110 ολόκληρα ευρώ έκπτωση.*** *Παίρνετε τηλέφωνο, πάμε στη μαγειρική !»*

Σεφ: «***Πάμε στη μαγειρική να αποδείξουμε πόσο χρηστικά είναι αυτά τα σκεύη****.»*

Παρουσιάστρια: «*Κοιτάξτε λίγο, τι ωραία. Όταν λέμε πως αυτές οι κατσαρόλες - παίζει ρόλο το πώς βγάζουν τα φαγητά, βλέπετε* ***τα μακαρόνια τα οποία σε οποιαδήποτε άλλη περίπτωση θα είχανε λασπώσει.*** *Εδώ βλέπετε πως είναι πραγματικά. Ξεχωρισμένα, ωραία και όχι λασπωμένα.»*

Σεφ: «*Έτσι. Και αυτό που μου κάνει πάρα πολύ εντύπωση, συν όλα τ’ άλλα, είναι ότι βράζει πολύ γρήγορα.* ***Βάζεις το νερό, μέχρι να γυρίσεις απ’ εκεί, έχει βράσει****. Και αυτό οφείλεται* ***στην καλή μεταδοτικότητα που έχει το υλικό, δηλαδή που έχουν οι συγκεκριμένες κατσαρόλες*** *και κάνει καλή επαφή με το μάτι, το τζάκι ή οτιδήποτε επαγωγική όπου το χρησιμοποιούμε.»*

Παρουσιάστρια: «*Δεν θέλω να χάνετε* ***το σκοπό.******Ποιος είναι ο σκοπός; Ο σκοπός*** *είναι ότι* ***αυτά τα μοναδικά σκεύη*** *θα είναι εδώ για πολύ λίγο καιρό ακόμα για* ***να τα κάνετε δικά σας.***»

Παρουσιάστρια: «***Σετ τριών μαγειρικών σκευών των καλύτερων σε όλο τον κόσμο****», «****Μαγειρεύουν εξαιρετικά, εφ’ όρου ζωής.»***

Παρουσιάστρια: «*Επίσης έχουνε μια φοβερή πατέντα … Εδώ πέρα στο χερούλι όσο κοντά να φτάσω – βλέπετε εδώ – δεν καίγομαι. Δεν χρειάζομαι ούτε γάντια, ούτε πετσέτες, απολύτως τίποτα. Είναι εργονομικά, μπαίνει το ένα μέσα στο άλλο και δεν χρειάζεται να έχετε 1000 συμπράγκαλα πάνω στη κουζίνα. Πολύ απλά σε ένα χώρο τα βάζετε,* ***είναι και κουκλιά, είναι και πανέμορφα.»***

Παρουσιάστρια: «***Είναι τα καλύτερα σκεύη του γαλαξία*** *θα πω εγώ, γιατί εμένα έτσι μου φαίνονται:* ***τα καλύτερα σκεύη του γαλαξία****! Τα έχω, μαγειρεύω, τα έχει η οικογένεια μου,* ***αυτά θέλω, αυτά εμπιστεύομαι και τα έχω αλλάξει ΟΛΑ****.»*

Παρουσιάστρια: «***Όλη η σειρά “Sous Chef” 49.90 μόνο.*** *Δεν ξανάγινε!* ***Από 159.90, που κανονικά έχει όλη η σειρά, 49.90 μόνο!*** *Μιλάμε για* ***110 ολόκληρα ευρώ έκπτωση.»***

Επιπλέον, η Αρχή σημειώνει ότι κατά τη διάρκεια της μαγειρικής και ειδικότερα της παρασκευής κρητικής καρμπονάρας, η παρουσιάστρια και ο σεφ στέκονται πίσω από τον μαγειρικό πάγκο με την εστία πάνω στην οποία είναι τοποθετημένα τα τρία μαγειρικά σκεύη ***“Sous Chef”***. Ενώ η παρουσιάστρια περιγράφει τα χαρακτηριστικά των τριών υπό αναφορά μαγειρικών σκευών, προβάλλονται κοντινά πλάνα των σκευών.

Ταυτόχρονα προβάλλεται κάρτα στο κάτω μέρος της οθόνης, υπό τη μορφή της μοιρασμένης οθόνης (split screen), στην οποία προβάλλεται φωτογραφία με τα 3 διαφημιζόμενα σκεύη (κατσαρόλα, γουόκ και τηγάνι) και στην οποία παρέχονται πληροφορίες για την επωνυμία και τις διαστάσεις τους (***Sous Chef* *ΣΕΤ 3 ΜΑΓΕΙΡΙΚΑ ΣΚΕΥΗ* *ΚΑΤΣΑΡΟΛΑ 24 εκ, ΓΟΥΟΚ 24 εκ, ΤΗΓΑΝΙ 26 εκ***),για τις τιμές τους (***από ~~159.90€~~ MONO 49.90€***)*,* καθώς και **κυπριακός αριθμός τηλεφώνου** στον οποίο μπορούν να αποταθούν για αγορά των διαφημιζόμενων προϊόντων (***ΚΥΠΡΟΣ: 77776866***)*.*

Επιπρόσθετα, επισημαίνεται από την Αρχή ότι στο πλαίσιο του υπό εξέταση προγράμματος, προβλήθηκε βίντεο από τηλεθεάτρια, ενώ βρισκόταν στην κουζίνα της να μαγειρεύει, χρησιμοποιώντας τα μαγειρικά σκεύη ***“Sous Chef”*** και, απευθυνόμενη στην παρουσιάστρια, ανέφερε τα εξής: *«σε ευχαριστώ πάρα, πάρα πολύ που μου έστειλες αυτά* ***τα υπέροχα “Sous Chef” τηγάνια, τα οποία είναι καταπληκτικά.******Μου έχουνε κάνει το μαγείρεμα πάρα πολύ εύκολο και πολύ ευχάριστο. Μαγειρεύω πάρα πολύ γρήγορα, εύκολα, δεν μου κολλάει τίποτα, ούτε μου καίγεται τίποτα. Είναι καταπληκτικά.»***

Μέσω των πιο πάνω αποδεικνύεται ότι η παρουσίαση των μαγειρικών σκευών  ***“Sous Chef”*** – η οποία είχε **συνολική διάρκεια 18 λεπτά** - έγινε με διαφημιστικό σκοπό και με πρόθεση την προώθηση των υπό αναφορά προϊόντων και την παρακίνηση για αγορά τους, παρέχοντας πληθώρα πληροφοριών για τα χαρακτηριστικά και τις τιμές τους, αλλά και για τον τρόπο εξασφάλισής τους.

Επιπρόσθετα, ο οργανισμός μετέδωσε το υπό εξέταση πρόγραμμα:

* **χωρίς να λάβει πρόνοια ώστε αυτό να μην παραπλανεί τους** τηλεθεατές, κατά παράβαση του **Κανονισμού 36.-(3)** (υποστοιχείο **3**) των περί Ραδιοφωνικών και Τηλεοπτικών Σταθμών Κανονισμών του 2000 (Κ.Δ.Π. 10/2000), καθότι
* κατά τη διάρκεια του οποίου μεταδόθηκαν διαφημίσεις των μαγειρικών σκευών *“****Sous Chef****”*, οι οποίες:
* **περιείχαν υπερβολικούς ή ανυπόστατους ισχυρισμούς**,κατά παράβαση της **Παραγράφου Β.1.** (υποστοιχείο **4**) του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των περί Ραδιοφωνικών και Τηλεοπτικών Σταθμών Κανονισμών 2000 (Κ.Δ.Π. 10/2000),
* **περιείχαν περιγραφές ή ισχυρισμούς που άμεσα ή συμπερασματικά παραπλανούν για τα προϊόντα που διαφημίζονται ή για την καταλληλότητά τους για το σκοπό που διαφημίζονται**, κατά παράβαση της **Παραγράφου Β.5.-(1)** (υποστοιχείο **5**) του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των περί Ραδιοφωνικών και Τηλεοπτικών Σταθμών Κανονισμών 2000 (Κ.Δ.Π. 10/2000) και
* **παρουσίαζαν λεκτικά ή οπτικά τα διαφημιζόμενα είδη ή τις τιμές τους, κατά τρόπο που άμεσα ή συμπερασματικά δημιουργεί λανθασμένες εντυπώσεις**, κατά παράβαση της **Παραγράφου Δ.1.** (υποστοιχείο **6**) του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των περί Ραδιοφωνικών και Τηλεοπτικών Σταθμών Κανονισμών 2000 (Κ.Δ.Π. 10/2000).

Ειδικότερα, στο πλαίσιο του προγράμματος, μεταδόθηκαν διαφημίσεις των μαγειρικών σκευών ***“Sous Chef****”*, κατά τη διάρκεια των οποίων αναφέρθηκαν, μεταξύ άλλων, τα ακόλουθα για τα υπό αναφορά μαγειρικά σκεύη:

* ***«Τα σκεύη τα οποία δεν χαράζουν με τίποτα.»***
* ***«Τα “Sous Chef”είναι εδώ να σας αποδεικνύουν πως εφ’ όρου ζωής δεν χαράζονται, δεν κολλάνε.»***
* ***«Αυτό το καπάκι είναι γυάλινο και αν το πάρω τώρα και το πετάξω με πάρα πολλή δύναμη κάτω στο πάτωμα… θα δείτε ότι δεν θα σπάσει με τίποτα.»***
* ***«Το αποτέλεσμα δηλαδή το αντικολλητικό, αυτό θα έχετε εφ’ όρου ζωής.»***
* ***«Ψάχνετε τα σκεύη τα οποία δεν χαράζουν με τίποτα… τι εννοώ δεν χαράζουν. Σε οποιαδήποτε πρόκληση μέσα εδώ μπορούμε να φτιάξουμε τα πάντα, να κόβουμε μέσα στο τηγάνι, να καθαρίζουμε με πολύ δυνατό σφουγγαράκι, όχι μόνο με το σφουγγαράκι που πλένουμε τα πιάτα, αλλά και με το δυνατό που έχουμε, το σκληρό, το πράσινο και το ασημένιο. Βάζετε μέσα, το τρίβετε κανονικά, δεν παθαίνει τίποτα που δεν θα χρειαστεί να το τρίψετε … κανένα πρόβλημα.»***
* ***«Μπαίνουν στο πλυντήριο.»***
* ***«Είναι για όλες τις εστίες, επαγωγική, κεραμική, αέριο, γκάζι, είναι για το φούρνο, έτσι όπως την παίρνετε, τη βάζετε, όλα τα σκεύη τα βάζετε στο φούρνο χωρίς να χρειάζεται να βγάζετε τα χερούλια. Τα βάζετε στα κάρβουνα, στο τζάκι, παντού. Είναι για όλα.»***
* ***«Έχουνε καπάκι το οποίο δεν σπάει με τίποτα.»***

Ωστόσο, στο παράπονο / καταγγελία που υποβλήθηκε με ηλεκτρονικό μήνυμα ημερομ. 24.4.19, ο παραπονούμενος αναφέρει, μεταξύ άλλων τα εξής:

***«Ανοίγοντας το κιβώτιο βλέπω το καπάκι της ‘κατσαρόλας’ σπασμένο. Έπειτα μελέτησα τα αναγραφόμενα χαρακτηριστικά, τις προειδοποιήσεις και τις οδηγίες που γράφει ο κατασκευαστής στην συσκευασία και διαπιστώνω ότι είναι εντελώς αντίθετα από αυτά που αναφέρθηκαν στις διαφημίσεις και επομένως αντιλαμβάνομαι ότι πρόκειται για απάτη.»***

Επιπλέον, οι Οδηγίες Συντήρησης της κατσαρόλας **“*Sous Chef”***Low Pot 24 εκ, όπως αυτές επισυνάπτονται στο πιο πάνω παράπονο / καταγγελία και οι οποίες περιλαμβάνονται στο κιβώτιο με τα μαγειρικά σκεύη ***“Sous Chef”*,**τα οποία έλαβε στις 13.4.19 ο παραπονούμενος, αναφέρουν, μεταξύ άλλων τα εξής:

* **Χρησιμοποιήστε ένα μαλακό σφουγγάρι και υγρό πιάτων με ζεστό νερό.**
* **Μην πλένετε την κατσαρόλα στο πλυντήριο πιάτων.**
* **Μην χρησιμοποιείτε μεταλλικά σφουγγάρια για να την καθαρίσετε.**
* **Μετά από κάθε χρήση βάλτε λίγο νερό στην κατσαρόλα και περιμένετε λίγες ώρες πριν την πλύνετε.**
* **Η κατσαρόλα μπορεί να χρησιμοποιηθεί σε εστίες υγραερίου, αλογόνες, ηλεκτρικές καθώς και βιτροκεραμικές.**
* **Χρησιμοποιείτε ξύλινες ή πλαστικές κουτάλες για να ανακατεύετε στην κατσαρόλα.**
* **Μη χρησιμοποιείτε ποτέ μεταλλικά ή κοφτερά αντικείμενα.**
* **Το χερούλι της κατσαρόλας είναι από βακελίτη και δεν πρέπει να μπαίνει στο φούρνο.**

Εν όψει των ανωτέρω προκύπτει ότι:

Σε σχέση με τον ισχυρισμό ότι: *«Τα σκεύη τα οποία* ***δεν χαράζουν*** *με τίποτα.», «Τα “Sous Chef”είναι εδώ να σας αποδεικνύουν πως εφ’ όρου ζωής* ***δεν χαράζονται****» και «Ψάχνετε τα σκεύη τα οποία* ***δεν χαράζουν με τίποτα****… μέσα εδώ μπορούμε..****να κόβουμε μέσα στο τηγάνι****,* ***να καθαρίζουμε με πολύ δυνατό σφουγγαράκι****, όχι μόνο με το σφουγγαράκι που πλένουμε τα πιάτα, αλλά και με* ***το δυνατό*** *που έχουμε,* ***το σκληρό, το πράσινο και το ασημένιο****. Βάζετε μέσα, το τρίβετε κανονικά, δεν παθαίνει τίποτα.»* → οι Οδηγίες Συντήρησης προειδοποιούν: «Χρησιμοποιήστε ένα **μαλακό σφουγγάρι** και υγρό πιάτων με ζεστό νερό», «**Μην χρησιμοποιείτε μεταλλικά σφουγγάρια για να την καθαρίσετε»**, «Χρησιμοποιείτε ξύλινες ή πλαστικές κουτάλες για να ανακατεύετε στην κατσαρόλα» καθώς και «**Μη χρησιμοποιείτε ποτέ μεταλλικά ή κοφτερά αντικείμενα».**

Σχετικά με τον ισχυρισμό ότι: *«****δεν κολλάνε****.»* και *«Το αποτέλεσμα δηλαδή το* ***αντικολλητικό, αυτό θα έχετε εφ’ όρου ζωής.****»* → οι Οδηγίες Συντήρησης αναφέρουν: «Μετά από κάθε χρήση βάλτε λίγο νερό στην κατσαρόλα και περιμένετε λίγες ώρες πριν την πλύνετε».

Αναφορικά με τον ισχυρισμό ότι: *«Αυτό το καπάκι είναι γυάλινο και* ***αν το πάρω τώρα και το πετάξω με πάρα πολλή δύναμη κάτω στο πάτωμα… θα δείτε ότι δεν θα σπάσει με τίποτα.»*** και *«****Έχουνε καπάκι το οποίο δεν σπάει με τίποτα****.»* → ο παραπονούμενος αναφέρει ότι: ***«Ανοίγοντας το κιβώτιο βλέπω το καπάκι της κατσαρόλας σπασμένο.»***

Ως προς τον ισχυρισμό ότι: *«****Μπαίνουν στο πλυντήριο****.»* → οι Οδηγίες Συντήρησης προειδοποιούν: «**Μην πλένετε την κατσαρόλα στο πλυντήριο πιάτων».**

Τέλος, σε ότι αφορά στον ισχυρισμό ότι: *«Είναι για όλες τις εστίες* ***… είναι για το φούρνο****, έτσι όπως την παίρνετε, τη βάζετε, όλα τα σκεύη* ***τα βάζετε στο φούρνο χωρίς να χρειάζεται να βγάζετε τα χερούλια.»*** → οι Οδηγίες Συντήρησης προειδοποιούν ότι: **«Το χερούλι της κατσαρόλας είναι από βακελίτη και δεν πρέπει να μπαίνει στο φούρνο».**

Η Αρχή κάνει ιδιαίτερη μνεία στο γεγονός ότι οι ως άνω αναφορές με υπερβολικούς ή ανυπόστατους ισχυρισμούς, συνοδεύονται με αναπαραστάσεις, στις οποίες προέβη η παρουσιάστρια, με τις οποίες παρουσιάζει τα διαφημιζόμενα προϊόντα να έχουν χαρακτηριστικά τα οποία δεν ανταποκρίνονται στην πραγματικότητα, παραπλανούν τους τηλεθεατές και δημιουργούν λανθασμένες εντυπώσεις για την καταλληλότητα των διαφημιζομένων προϊόντων και τις ιδιότητές του, όπως:

* Αναπαράσταση σε σχέση με τον ισχυρισμό ότι τα σκεύη δεν χαράζονται:

Συγκεκριμένα σε αναφορά της παρουσιάστριας ότι: «***Τα σκεύη τα οποία δεν χαράζουν με τίποτα, δώστε μου εδώ πέρα ένα μαχαιράκι.*** *Να το. Ότι λέω θέλω να σας το αποδεικνύω.»*, η παρουσιάστρια σηκώνει το τηγάνι, παίρνει ένα μαχαίρι και το χαράζει στο εσωτερικό του τηγανιού. Ακούγεται ο ήχος από την τριβή, ενώ η παρουσιάστρια αναφέρει τα πιο κάτω: *«Συγνώμη σας ξεκουφαίνω αλλά βλέπετε ότι σε όλες τις προκλήσεις* ***τα “Sous Chef”είναι εδώ να******σας αποδεικνύουν πως εφ’ όρου ζωής δεν χαράζονται.»*** και

* Αναπαράσταση σε σχέση με τον ισχυρισμό ότι τα καπάκια, παρά το ότι είναι γυάλινα, δεν σπάνε:

Συγκεκριμένα σε σχόλιο της παρουσιάστρια: «***Έχουν τα φοβερά καπάκια και γιατί φοβερά;»***, η παρουσιάστρια σηκώνει το γυάλινο καπάκι της κατσαρόλας και μετά κλείνει ξανά την κατσαρόλα αναφέροντας: ***«Γιατί αυτό το καπάκι είναι γυάλινο και αν το πάρω τώρα και το πετάξω με πάρα πολλή δύναμη κάτω στο πάτωμα, δεν το κάνω τώρα γιατί δεν είναι και ωραία η εικόνα, θα δείτε ότι δεν θα σπάσει με τίποτα.»***

Τέλος, κατά τη διάρκεια του επίδικου προγράμματος, μεταδόθηκε διαφήμιση των μαγειρικών σκευών ***“Sous Chef”***, η οποία:

* περιείχε τη λέξη **«*εγγυημένα*»,** **χωρίς οι πλήρεις όροι της εγγύησης να αναφέρονται** στη διαφήμιση, κατά παράβαση της **Παραγράφου Δ.5.** (υποστοιχείο **7**) του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των περί Ραδιοφωνικών και Τηλεοπτικών Σταθμών Κανονισμών 2000 (Κ.Δ.Π. 10/2000).

Συγκεκριμένα, στο πλαίσιο μετάδοσης της διαφήμισης αναφέρθηκαν, μεταξύ άλλων, τα εξής από την παρουσιάστρια του προγράμματος, Αντελίνα Βαρθακούρη:

*«Ποιο είναι όμως το σημαντικό: όλα αυτά που σας λέω, τα φοβερά,* ***τα εγγυημένα*** *εφ’ όρου ζωής είναι σκεύη τα οποία είναι για επαγγελματίες, και εμείς τώρα πια σας τα δίνουμε για οικιακή χρήση…»*

Αναφορικά με τις θέσεις και/ή απόψεις του οργανισμού, όπως αυτές καταγράφονται στην προαναφερθείσα επιστολή της Γενικής Διευθύντριας του, κ. Κωνσταντίνας Δρουσιώτη, η Αρχή παρατηρεί τα εξής:

Όσον αφορά στον ισχυρισμό του οργανισμού ότι «*Η εκπομπή προβλήθηκε σε ΖΩΝΤΑΝΗ σύνδεση με το ΕΨΙΛΟΝ Ελλάδος»* καθώς και ότι *«Κατά τη διάρκεια προβολής της εκπομπής και της συγκεκριμένης ενότητας, η διαφήμιση, προώθηση του συγκεκριμένου προϊόντος δυστυχώς δε μπορούσε να αφαιρεθεί αφού όπως προαναφέρθηκε η εκπομπή μεταδιδόταν από το σταθμό μας σε απευθείας σύνδεση (live) με την Ελλάδα»,* η Αρχή επισημαίνει τα εξής:

Ο τηλεοπτικός οργανισμός «PLUS TV», ως αδειούχος κυπριακός οργανισμός, αδειοδοτημένος από την Αρχή Ραδιοτηλεόραση Κύπρου, έχει την **απόλυτη συντακτική ευθύνη** για οτιδήποτε μεταδίδεται ή **αναμεταδίδεται** μέσα από την συχνότητα που του παραχωρήθηκε από την Κυπριακή Δημοκρατία, συμπεριλαμβανομένων και των προγραμμάτων προερχόμενων από την Ελλάδα ή άλλα κράτη μέλη της Ευρωπαϊκής Ένωσης, είτε πρόκειται για ζωντανή μετάδοση, είτε για ετεροχρονισμένη.

Η Αρχή τονίζει ότι αποτελεί ευθύνη του οργανισμού να γνωρίζει και σε περίπτωση που αυτό δεν είναι δυνατό, εάν διαπιστώνει ότι η όποια αναμετάδοση ενδέχεται να παραβιάζει τον πιο πάνω Νόμο και Κανονισμούς, τότε να αντιδρά άμεσα και να τη διακόπτει/παρεμβαίνει.

Επομένως, η Αρχή διευκρινίζει ότι οιονδήποτε πρόγραμμα μεταδίδεται από κυπριακό τηλεοπτικό οργανισμό, πρέπει να συνάδει με τις πρόνοιες του περί Ραδιοφωνικών και Τηλεοπτικών Οργανισμών Νόμου 7(Ι)/98 (όπως αυτός τροποποιήθηκε μεταγενέστερα) και των περί Ραδιοφωνικών και Τηλεοπτικών Σταθμών Κανονισμών του 2000 (Κ.Δ.Π. 10/2000), συμπεριλαμβανομένου και του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των προαναφερθέντων Κανονισμών, καθώς ο οργανισμός φέρει τη συντακτική ευθύνη των προγραμμάτων που μεταδίδει ή αναμεταδίδει στο κυπριακό κοινό και κρίνεται βάσει της Νομοθεσίας που διέπει τα ραδιοτηλεοπτικά προγράμματα στην Κύπρο, από την αρμόδια κυπριακή Αρχή Ραδιοτηλεόρασης.

Το γεγονός ότι το υπό αναφορά πρόγραμμα μεταδόθηκε σε ζωντανή σύνδεση με τον ελλαδικό τηλεοπτικό οργανισμό «ΕΨΙΛΟΝ» Ελλάδος, δεν απαλλάσσει τον κυπριακό οργανισμό «PLUS TV» από την ευθύνη του περιεχομένου του προγράμματος που αναμεταδίδει και την υποχρέωσή του για τήρηση της κυπριακής Νομοθεσίας περί Ραδιοτηλεόρασης, ούτε αίρει τη διάπραξη των υπό εξέταση παραβάσεων από τον οργανισμό.

Όπως επανειλημμένα έχει υποδειχθεί από τη Αρχή Ραδιοτηλεόρασης Κύπρου, τη συντακτική ευθύνη των προγραμμάτων που μεταδίδονται στο κυπριακό κοινό, την έχει ο εκάστοτε αδειοδοτημένος (από την Αρχή) οργανισμός που τα (ανα)μεταδίδει και ουδείς άλλος.

Σε ό,τι αφορά στους ισχυρισμούς και/ή στις θέσεις της Γενικής Διευθύντριας του οργανισμού ότι «*Μιλήσαμε με την παραγωγή ώστε να μην επαναληφθεί κάτι τέτοιο*» καθώς και ότι «*Η συγκεκριμένη εκπομπή έχει σταματήσει και δε μεταδίδεται πλέον από το κανάλι μας»*, η Αρχή αναφέρει ότι η όποια προσπάθεια συμμόρφωσης και/ή αυτορρύθμισης από τους ραδιοτηλεοπτικούς οργανισμούς είναι καλοδεχούμενη και συμβάλλει στη βελτίωση του ραδιοτηλεοπτικού πεδίου, χωρίς ωστόσο αυτό να αναιρεί τις παραβάσεις στις οποίες έχει ήδη υποπέσει ο οργανισμός και οι οποίες, στην προκειμένη περίπτωση, είναι αρκετά σοβαρές, όπως άλλωστε παραδέχεται και η ίδια η Γενική Διευθύντρια του οργανισμού στην προαναφερθείσα επιστολή της, αναφέροντας ότι «*Δεν παραγνωρίζουμε* ***τη σοβαρότητα του σφάλματος.»***

**Η Αρχή Ραδιοτηλεόρασης Κύπρου τονίζει για ακόμη μια φορά ότι η παρουσίαση προϊόντων ή υπηρεσιών και η παρακίνηση για αγορά ή μίσθωσή τους κατά τη διάρκεια προγραμμάτων, συνιστά σοβαρή παράβαση της νομοθεσίας, καθότι αφενός μεν δημιουργείται αθέμιτος ανταγωνισμός και αφετέρου επηρεάζεται το περιεχόμενο και θίγεται η αρτιότητα των προγραμμάτων, αλλά και η δημοσιογραφική και δημιουργική ανεξαρτησία των δημοσιογράφων, παραγωγών ή άλλων δημιουργών των οργανισμών.**

**Καταλήγοντας, η Αρχή εκφράζει την έντονη δυσαρέσκειά της και για το γεγονός ότι, στο πλαίσιο της παρουσίασης των υπό αναφορά προϊόντων και της παρακίνησης για αγορά τους, κατά τη διάρκεια του υπό εξέταση προγράμματος, αναφέρθηκαν υπερβολικοί ή/και ανυπόστατοι ισχυρισμοί ή περιγραφές για τα χαρακτηριστικά και για την καταλληλότητα των προϊόντων και παρουσίαζαν λεκτικά ή οπτικά τα διαφημιζόμενα είδη ή τις τιμές τους, κατά τρόπο που άμεσα ή συμπερασματικά δημιουργεί λανθασμένες εντυπώσεις και παραπλανεί τους τηλεθεατές.**

Εν όψει των ανωτέρω, η Αρχή κρίνει και αποφασίζει ότι υπάρχουν παραβάσεις του **άρθρου 33.-(1)(α)** (υποστοιχείο **1**) του περί Ραδιοφωνικών και Τηλεοπτικών Οργανισμών Νόμου 7(Ι) του 1998 (όπως αυτός τροποποιήθηκε μεταγενέστερα), της **παραγράφου** **Ε.4** (υποστοιχείο **2**)του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθενται στο Παράρτημα ΙΧ των περί Ραδιοφωνικών και Τηλεοπτικών Σταθμών Κανονισμών του 2000 (Κ.Δ.Π 10/2000), του **Κανονισμού 36.-(3)** (υποστοιχείο **3**) των προαναφερθέντων Κανονισμών και των **παραγράφων** **Β.1** (υποστοιχείο **4**)**, Β.5.-(1)** (υποστοιχείο **5**), **Δ.1** (υποστοιχείο **6**) και **Δ.5** (υποστοιχείο **7**) του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθενται στο Παράρτημα ΙΧ των προαναφερθέντων Κανονισμών.

Η Αρχή, έχει δώσει στον οργανισμό το δικαίωμα να υποβάλει τις απόψεις του και μπορεί, σύμφωνα με τις πρόνοιες του **άρθρου 3(2)(ζ)** του περί Ραδιοφωνικών και Τηλεοπτικών Οργανισμών Νόμου 7(Ι)/98 (όπως αυτός τροποποιήθηκε μεταγενέστερα), να προχωρήσει στην επιβολή των, κατά την κρίση της, επιβαλλόμενων κυρώσεων.

Παρά ταύτα και υπό το φως των περιστάσεων της υποθέσεως, η Αρχή δίνει στο οργανισμό την ευκαιρία να υποβάλει τις απόψεις του και μετά τη διαπίστωση των παραβάσεων, για σκοπούς επιβολής κυρώσεων.

Η Αρχή καλεί τον οργανισμό, εάν επιθυμεί, να υποβάλει τις απόψεις του γραπτώς και/ή προσωπικώς, ως επιλέξει. Η υποβολή των απόψεων του οργανισμού, μπορεί να γίνει αυτοπροσώπως και/ή μέσω αντιπροσώπου και/ή μέσω δικηγόρου της επιλογής  του.

Σε περίπτωση που ο οργανισμός επιθυμεί να υποβάλει τις απόψεις του γραπτώς, καλείται όπως τις υποβάλει στην Αρχή, το αργότερο εντός **δεκατεσσάρων (14)** ημερών από τη λήψη της παρούσας Απόφασης.

Σε περίπτωση που ο οργανισμός επιθυμεί να υποβάλει τις απόψεις του προσωπικώς, καλείται όπως πληροφορήσει σχετικά την Αρχή, το αργότερο εντός **δεκατεσσάρων (14)** ημερών από τη λήψη της παρούσας Απόφασης, ώστε να ειδοποιηθεί ανάλογα με ειδική επιστολή.

**Εάν η Αρχή δεν λάβει οποιαδήποτε απάντηση του οργανισμού εντός της πιο πάνω προθεσμίας, θα προχωρήσει στην επιβολή διοικητικών κυρώσεων.**

(ΡΟΝΑ ΠΕΤΡΗ ΚΑΣΑΠΗ)

Πρόεδρος

Αρχής Ραδιοτηλεόρασης Κύπρου

Μ.Α.

ΑΡΧΗ ΡΑΔΙΟΤΗΛΕΟΡΑΣΗΣ ΚΥΠΡΟΥ

**(ΥΠΟΘΕΣΗ ΑΡ. 59/2019(19)**

**ΑΥΤΕΠΑΓΓΕΛΤΗ ΔΙΕΡΕΥΝΗΣΗ ΠΑΡΑΒΑΣΕΩΝ**

**από τον Τηλεοπτικό Οργανισμό «PLUS TV», ΙΔΙΟΚΤΗΣΙΑΣ**

**ΤΗΣ ΕΤΑΙΡΕΙΑΣ PROTEAS PRODUCTIONS & MEDIA LIMITED**

**Ημερομηνία Απόφασης: 23 Σεπτεμβρίου, 2020**

**Ενώπιον:** κ.κ. Ρόνας Πετρή Κασάπη, Προέδρου, Μαρίας Κούσιου, Αντιπροέδρου, Σέργιου Ποΐζη, Τάσου Κυρμίτση, Αγγελικής Λαζάρου, Χρύσως Τσόκκου και Πάνου Κανελλόπουλου, Μελών.

# ΑΠΟΦΑΣΗ

Στις **3 Ιουνίου 2020**, η Αρχή Ραδιοτηλεόρασης Κύπρου αποφάσισε ότι στην παρούσα υπόθεση υπάρχουν παραβάσεις του **άρθρου 33.-(1)(α)** του περί Ραδιοφωνικών και Τηλεοπτικών Οργανισμών Νόμου 7(Ι) του 1998 (όπως αυτός τροποποιήθηκε μεταγενέστερα), του **Κανονισμού 36.-(3)** των περί Ραδιοφωνικών και Τηλεοπτικών Σταθμών Κανονισμών του 2000 (Κ.Δ.Π 10/2000) και των **παραγράφων** **Β.1, Β.5.-(1), Δ.1, Δ.5** και **Ε.4** του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθενται στο Παράρτημα ΙΧ των προαναφερθέντων Κανονισμών

Βάσει των ως άνω νομοθετικών διατάξεων:

***33.-(1) Οι τηλεοπτικοί οργανισμοί οι οποίοι υπάγονται στη δικαιοδοσία της Δημοκρατίας υποχρεούνται να τηρούν τις ακόλουθες απαιτήσεις:***

***(α) Η τηλεοπτική διαφήμιση και οι τηλεαγορές πρέπει να είναι άμεσα αναγνωρίσιμες και διακριτές από το συντακτικό περιεχόμενο. Με την επιφύλαξη της χρήσης νέων διαφημιστικών τεχνικών, οι τηλεοπτικοί οργανισμοί διασφαλίζουν ότι η τηλεοπτική διαφήμιση και οι τηλεαγορές πρέπει να διακρίνονται σαφώς από τα άλλα μέρη της υπηρεσίας του προγράμματος μέσω οπτικών ή/και ακουστικών ή/και χωρικών μέσων.***

[Σύμφωνα με άρθρο **2** του προαναφερθέντος Νόμου:

***«τηλεοπτική διαφήμιση» σημαίνει κάθε μορφής τηλεοπτική ανακοίνωση που μεταδίδεται, έναντι πληρωμής ή ανάλογου ανταλλάγματος ή για λόγους αυτοπροβολής, από μια δημόσια ή ιδιωτική επιχείρηση ή από φυσικό πρόσωπο στο πλαίσιο εμπορικής, βιομηχανικής η βιοτεχνικής δραστηριότητας ή άσκησης επαγγέλματος, με σκοπό την προώθηση της παροχής αγαθών ή υπηρεσιών, συμπεριλαμβανομένων ακινήτων, δικαιωμάτων και υποχρεώσεων έναντι πληρωμής.]***

***36.-(3) Λαμβάνεται πρόνοια ώστε οι εκπομπές να μην παραπλανούν ή πανικοβάλλουν τους τηλεθεατές ή ακροατές, ιδιαίτερα με την απομίμηση του δελτίου ειδήσεων.***

***Β.1. Όλες οι διαφημίσεις και τα τηλεμπορικά μηνύματα από αδειούχους σταθμούς πρέπει να είναι νόμιμα, τίμια, αληθή, καλαίσθητα και να μην περιέχουν υπερβολικούς ή ανυπόστατους ισχυρισμούς.***

***Β.5.-(1) Οι διαφημίσεις πρέπει να είναι σύμφωνες με τις πρόνοιες του περί Εμπορικών Περιγραφών Νόμου. Καμία διαφήμιση δεν επιτρέπεται να περιέχει οποιαδήποτε περιγραφή, ισχυρισμό ή παράσταση που άμεσα ή συμπερασματικά παραπλανά για το προϊόν ή την υπηρεσία που διαφημίζεται ή για την καταλληλότητά του για το σκοπό που διαφημίζεται.***

***Δ.1. Ψευδείς ή παραπλανητικές διαφημίσεις***

***Καμιά διαφήμιση, εξεταζόμενη ως σύνολο ή εν μέρει, δεν παρουσιάζει με λόγια ή οπτικά τα διαφημιζόμενα είδη ή υπηρεσίες ή τις τιμές τους, κατά τρόπο που άμεσα ή συμπερασματικά δημιουργεί λανθασμένες εντυπώσεις.***

***Δ.5. Εγγυήσεις***

***Οι διαφημίσεις δεν πρέπει να περιέχουν τη λέξη «εγγύηση» ή «εγγυημένος» ή λέξεις με την ίδια σημασία, εκτός αν οι πλήρεις όροι της εγγύησης είναι διαθέσιμοι για έλεγχο και αναφέρονται καθαρά στη διαφήμιση. Σε όλες τις περιπτώσεις οι όροι πρέπει να περιέχουν λεπτομέρειες του τρόπου αποζημίωσης του αγοραστή, σε περίπτωση που βρεθεί στην ανάγκη να κάνει χρήση της εγγύησης.***

***Ε.4. Απαγορεύεται η παρακίνηση για αγορά ή μίσθωση των προϊόντων ή υπηρεσιών του χορηγού ή τρίτων με αναφορές στα χαρακτηριστικά ή στις τιμές ή δίνοντας πληροφορίες για τον τρόπο ή τόπο αγοράς τους.***

\*οι υπογραμμίσεις δικές μας

Η Αρχή, είχε δώσει στον οργανισμό το δικαίωμα να υποβάλει τις απόψεις του πριν την διαπίστωση των παραβάσεων και μπορούσε, σύμφωνα με τις πρόνοιες του **άρθρου 3(2)(ζ)** του περί Ραδιοφωνικών και Τηλεοπτικών Οργανισμών Νόμου 7(Ι)/98 (όπως αυτός τροποποιήθηκε μεταγενέστερα), να προχωρήσει στην επιβολή των, κατά την κρίση της, επιβαλλομένων κυρώσεων.

Παρά ταύτα και υπό το φως των περιστάσεων της υποθέσεως, η Αρχή έδωσε στο οργανισμό την ευκαιρία να υποβάλει τις απόψεις του και μετά τη διαπίστωση των παραβάσεων, για σκοπούς επιβολής κυρώσεων.

Η Αρχή, με επιστολή της ημερομ. **7.7.2020**, κάλεσε τον οργανισμό, εάν επιθυμεί, να υποβάλει τις απόψεις του για σκοπούς επιβολής κυρώσεων, γραπτώς και/ή προσωπικώς, ως επιλέξει, αυτοπροσώπως και/ή μέσω αντιπροσώπου και/ή μέσω δικηγόρου της επιλογής του. Τονίστηκε επίσης ότι σε περίπτωση που δεν ληφθεί απάντηση μέσα στην πιο πάνω προθεσμία, η Αρχή Ραδιοτηλεόρασης Κύπρου θα προχωρήσει στην επιβολή κυρώσεων.

Ο οργανισμός, με επιστολή της Γενικής Διευθύντριας του, κ. Κωνσταντίνας Δρουσιώτη, ημερομ. **15.7.2020** προς την Αρχή, υπέβαλε γραπτώς τις απόψεις και /ή θέσεις του, για σκοπούς επιβολής κυρώσεων (**ΠΑΡΑΡΤΗΜΑ Α’**).

Ο ισχυρισμός του οργανισμού ότι *«επειδή υπάρχουν πολλές σειρές μαγειρικών σκευών / κατσαρόλες κάτω από την ονομασία ‘Sous Chef’, πιθανών ο αγοραστής να έλαβε τη λανθασμένη σειρά (εξ’ υπαιτιότητας των αποστολών της εταιρείας που τα προμηθεύει / πωλεί)»,* δεν ευσταθεί. Η Αρχή υπενθυμίζει τον οργανισμό, ως η απόφασή της ημερομ. 3.6.2020, ότι στο πλαίσιο του προγράμματος ***«Πρωινό Weekend»*** και ειδικότερα κατά τη διάρκεια της μαγειρικής και της παρασκευής κρητικής καρμπονάρας, η παρουσιάστρια και ο σεφ στέκονταν πίσω από τον μαγειρικό πάγκο με την εστία πάνω στην οποία ήταν τοποθετημένα τα τρία μαγειρικά σκεύη ‘***Sous Chef”***. Ενώ η παρουσιάστρια περιέγραφε τα χαρακτηριστικά των τριών υπό αναφορά μαγειρικών σκευών, προβάλλονταν κοντινά πλάνα των σκευών. Η παρουσίαση των συγκεκριμένων μαγειρικών σκευών ‘***Sous Chef’*** είχε **συνολική διάρκεια 18 λεπτά**. Επιπλέον, προβλήθηκαν **επανειλημμένα** κάρτες, στις οποίες προβάλλεται φωτογραφία με τα 3 διαφημιζόμενα σκεύη (κατσαρόλα, γουόκ και τηγάνι) και στην οποία παρέχονται πληροφορίες για την επωνυμία και τις διαστάσεις τους (***Sous Chef* *ΣΕΤ 3 ΜΑΓΕΙΡΙΚΑ ΣΚΕΥΗ* *ΚΑΤΣΑΡΟΛΑ 24 εκ, ΓΟΥΟΚ 24 εκ, ΤΗΓΑΝΙ 26 εκ***) καιτις τιμές τους (***από ~~159.90€~~ MONO 49.90€***).

Ο παραπονούμενος, κατά την υποβολή του παραπόνου / καταγγελίας του στην Αρχή μέσω ηλεκτρονικού ταχυδρομείου στις **24.4.2019** επεσύναψε έντυπα, οδηγίες συντήρησης και φωτογραφίες από τα μαγειρικά σκεύη “***Sous Chef****”* που παρέλαβε, ως αποδεικτικά στοιχεία, ήτοι τα εξής: **“*Sous Chef”* Low Pot 24 εκ. , “*Sous Chef”* Wok 24 εκ.** και **“*Sous Chef”* Fry Pan 26 εκ.** Επιπλέον, το ποσό που κατέβαλε ο παραπονούμενος για την αγορά των προϊόντων είναι το ίδιο με το διαφημιζόμενο ποσό στο εν λόγω πρόγραμμα για την αγορά των υπό αναφορά μαγειρικών σκευών **“*Sous Chef”***, δηλαδή **€49.90**. Από τα πιο πάνω είναι ξεκάθαρο ότι πρόκειται για τα **ίδια ακριβώς** μαγειρικά σκεύη ‘***Sous Chef’*** που παρουσιάστηκαν στο πρόγραμμα ***«Πρωινό Weekend»*** στις **6.4.2019**και τα οποία ο παραπονούμενος παρέλαβε στις **13.4.2019.**

Ο ισχυρισμός του οργανισμού ότι «*Ο σταθμός μας μίλησε με την εταιρεία /προμηθευτή των συγκεκριμένων μαγειρικών σκευών, η οποία μας διαβεβαίωσε πως ό,τι παρουσιάστηκε στην τηλεόραση και αφορά το συγκεκριμένο μοντέλο, ισχύει και δεν υπήρχε παραπλάνηση»,* δεν γίνεται αποδεκτός από την Αρχή. Η Αρχή κρίνει σκόπιμο να επαναλάβει, ως η απόφασή της ημερομ. 3.6.2020, ότι κατά τη διάρκεια του προγράμματος ***«Πρωινό Weekend»***, μεταδόθηκαν διαφημίσεις των μαγειρικών σκευών ‘***Sous Chef’***, οι οποίες περιείχαν υπερβολικούς ή ανυπόστατους ισχυρισμούς, περιείχαν περιγραφές ή ισχυρισμούς που άμεσα ή συμπερασματικά παραπλανούν για τα προϊόντα που διαφημίζονται ή για την καταλληλότητά τους για το σκοπό που διαφημίζονται και παρουσίαζαν λεκτικά ή οπτικά τα διαφημιζόμενα είδη ή τις τιμές τους, κατά τρόπο που άμεσα ή συμπερασματικά δημιουργεί λανθασμένες εντυπώσεις, με αποτέλεσμα την παραπλάνηση των τηλεθεατών.

Ειδικότερα, στο πλαίσιο του προγράμματος, μεταδόθηκαν διαφημίσεις των μαγειρικών σκευών ***“Sous Chef****”*, κατά τη διάρκεια των οποίων αναφέρθηκαν, μεταξύ άλλων, τα ακόλουθα για τα υπό αναφορά μαγειρικά σκεύη:

* ***«Τα σκεύη τα οποία δεν χαράζουν με τίποτα.»***
* ***«Τα “Sous Chef”είναι εδώ να σας αποδεικνύουν πως εφ’ όρου ζωής δεν χαράζονται, δεν κολλάνε.»***
* ***«Αυτό το καπάκι είναι γυάλινο και αν το πάρω τώρα και το πετάξω με πάρα πολλή δύναμη κάτω στο πάτωμα… θα δείτε ότι δεν θα σπάσει με τίποτα.»***
* ***«Το αποτέλεσμα δηλαδή το αντικολλητικό, αυτό θα έχετε εφ’ όρου ζωής.»***
* ***«Ψάχνετε τα σκεύη τα οποία δεν χαράζουν με τίποτα… τι εννοώ δεν χαράζουν. Σε οποιαδήποτε πρόκληση μέσα εδώ μπορούμε να φτιάξουμε τα πάντα, να κόβουμε μέσα στο τηγάνι, να καθαρίζουμε με πολύ δυνατό σφουγγαράκι, όχι μόνο με το σφουγγαράκι που πλένουμε τα πιάτα, αλλά και με το δυνατό που έχουμε, το σκληρό, το πράσινο και το ασημένιο. Βάζετε μέσα, το τρίβετε κανονικά, δεν παθαίνει τίποτα που δεν θα χρειαστεί να το τρίψετε … κανένα πρόβλημα.»***
* ***«Μπαίνουν στο πλυντήριο.»***
* ***«Είναι για όλες τις εστίες, επαγωγική, κεραμική, αέριο, γκάζι, είναι για το φούρνο, έτσι όπως την παίρνετε, τη βάζετε, όλα τα σκεύη τα βάζετε στο φούρνο χωρίς να χρειάζεται να βγάζετε τα χερούλια. Τα βάζετε στα κάρβουνα, στο τζάκι, παντού. Είναι για όλα.»***
* ***«Έχουνε καπάκι το οποίο δεν σπάει με τίποτα.»***

Ωστόσο, στο παράπονο / καταγγελία που υποβλήθηκε με ηλεκτρονικό μήνυμα ημερομ. 24.4.19, ο παραπονούμενος αναφέρει, μεταξύ άλλων τα εξής:

***«Ανοίγοντας το κιβώτιο βλέπω το καπάκι της ‘κατσαρόλας’ σπασμένο. Έπειτα μελέτησα τα αναγραφόμενα χαρακτηριστικά, τις προειδοποιήσεις και τις οδηγίες που γράφει ο κατασκευαστής στην συσκευασία και διαπιστώνω ότι είναι εντελώς αντίθετα από αυτά που αναφέρθηκαν στις διαφημίσεις και επομένως αντιλαμβάνομαι ότι πρόκειται για απάτη.»***

Επιπλέον, οι Οδηγίες Συντήρησης της κατσαρόλας **“*Sous Chef”***Low Pot 24 εκ, όπως αυτές επισυνάπτονται στο πιο πάνω παράπονο / καταγγελία και οι οποίες περιλαμβάνονται στο κιβώτιο με τα μαγειρικά σκεύη ***“Sous Chef”*,**τα οποία έλαβε στις 13.4.19 ο παραπονούμενος, αναφέρουν, μεταξύ άλλων τα εξής:

* **Χρησιμοποιήστε ένα μαλακό σφουγγάρι και υγρό πιάτων με ζεστό νερό.**
* **Μην πλένετε την κατσαρόλα στο πλυντήριο πιάτων.**
* **Μην χρησιμοποιείτε μεταλλικά σφουγγάρια για να την καθαρίσετε.**
* **Μετά από κάθε χρήση βάλτε λίγο νερό στην κατσαρόλα και περιμένετε λίγες ώρες πριν την πλύνετε.**
* **Η κατσαρόλα μπορεί να χρησιμοποιηθεί σε εστίες υγραερίου, αλογόνες, ηλεκτρικές καθώς και βιτροκεραμικές.**
* **Χρησιμοποιείτε ξύλινες ή πλαστικές κουτάλες για να ανακατεύετε στην κατσαρόλα.**
* **Μη χρησιμοποιείτε ποτέ μεταλλικά ή κοφτερά αντικείμενα.**
* **Το χερούλι της κατσαρόλας είναι από βακελίτη και δεν πρέπει να μπαίνει στο φούρνο.**

Εν όψει των ανωτέρω προκύπτει ότι:

Σε σχέση με τον ισχυρισμό ότι: *«Τα σκεύη τα οποία* ***δεν χαράζουν*** *με τίποτα.», «Τα “Sous Chef”είναι εδώ να σας αποδεικνύουν πως εφ’ όρου ζωής* ***δεν χαράζονται****» και «Ψάχνετε τα σκεύη τα οποία* ***δεν χαράζουν με τίποτα****… μέσα εδώ μπορούμε..****να κόβουμε μέσα στο τηγάνι****,* ***να καθαρίζουμε με πολύ δυνατό σφουγγαράκι****, όχι μόνο με το σφουγγαράκι που πλένουμε τα πιάτα, αλλά και με* ***το δυνατό*** *που έχουμε,* ***το σκληρό, το πράσινο και το ασημένιο****. Βάζετε μέσα, το τρίβετε κανονικά, δεν παθαίνει τίποτα.»* → οι Οδηγίες Συντήρησης προειδοποιούν: «Χρησιμοποιήστε ένα **μαλακό σφουγγάρι** και υγρό πιάτων με ζεστό νερό», «**Μην χρησιμοποιείτε μεταλλικά σφουγγάρια για να την καθαρίσετε»**, «Χρησιμοποιείτε ξύλινες ή πλαστικές κουτάλες για να ανακατεύετε στην κατσαρόλα» καθώς και «**Μη χρησιμοποιείτε ποτέ μεταλλικά ή κοφτερά αντικείμενα».**

Σχετικά με τον ισχυρισμό ότι: *«****δεν κολλάνε****.»* και *«Το αποτέλεσμα δηλαδή το* ***αντικολλητικό, αυτό θα έχετε εφ’ όρου ζωής.****»* → οι Οδηγίες Συντήρησης αναφέρουν: «Μετά από κάθε χρήση βάλτε λίγο νερό στην κατσαρόλα και περιμένετε λίγες ώρες πριν την πλύνετε».

Αναφορικά με τον ισχυρισμό ότι: *«Αυτό το καπάκι είναι γυάλινο και* ***αν το πάρω τώρα και το πετάξω με πάρα πολλή δύναμη κάτω στο πάτωμα… θα δείτε ότι δεν θα σπάσει με τίποτα.»*** και *«****Έχουνε καπάκι το οποίο δεν σπάει με τίποτα****.»* → ο παραπονούμενος αναφέρει ότι: ***«Ανοίγοντας το κιβώτιο βλέπω το καπάκι της κατσαρόλας σπασμένο.»***

Ως προς τον ισχυρισμό ότι: *«****Μπαίνουν στο πλυντήριο****.»* → οι Οδηγίες Συντήρησης προειδοποιούν: «**Μην πλένετε την κατσαρόλα στο πλυντήριο πιάτων».**

Τέλος, σε ότι αφορά στον ισχυρισμό ότι: *«Είναι για όλες τις εστίες* ***… είναι για το φούρνο****, έτσι όπως την παίρνετε, τη βάζετε, όλα τα σκεύη* ***τα βάζετε στο φούρνο χωρίς να χρειάζεται να βγάζετε τα χερούλια.»*** → οι Οδηγίες Συντήρησης προειδοποιούν ότι: **«Το χερούλι της κατσαρόλας είναι από βακελίτη και δεν πρέπει να μπαίνει στο φούρνο».**

Η Αρχή κάνει ιδιαίτερη μνεία στο γεγονός ότι οι ως άνω αναφορές με υπερβολικούς ή ανυπόστατους ισχυρισμούς, συνοδεύονται με αναπαραστάσεις, στις οποίες προέβη η παρουσιάστρια, με τις οποίες παρουσιάζει τα διαφημιζόμενα προϊόντα να έχουν χαρακτηριστικά τα οποία δεν ανταποκρίνονται στην πραγματικότητα, παραπλανούν τους τηλεθεατές και δημιουργούν λανθασμένες εντυπώσεις για την καταλληλότητα των διαφημιζομένων προϊόντων και τις ιδιότητές του, όπως:

* Αναπαράσταση σε σχέση με τον ισχυρισμό ότι τα σκεύη δεν χαράζονται:

Συγκεκριμένα σε αναφορά της παρουσιάστριας ότι: «***Τα σκεύη τα οποία δεν χαράζουν με τίποτα, δώστε μου εδώ πέρα ένα μαχαιράκι.*** *Να το. Ότι λέω θέλω να σας το αποδεικνύω.»*, η παρουσιάστρια σηκώνει το τηγάνι, παίρνει ένα μαχαίρι και το χαράζει στο εσωτερικό του τηγανιού. Ακούγεται ο ήχος από την τριβή, ενώ η παρουσιάστρια αναφέρει τα πιο κάτω: *«Συγνώμη σας ξεκουφαίνω αλλά βλέπετε ότι σε όλες τις προκλήσεις* ***τα “Sous Chef” είναι εδώ να******σας αποδεικνύουν πως εφ’ όρου ζωής δεν χαράζονται.»***

* Αναπαράσταση σε σχέση με τον ισχυρισμό ότι τα καπάκια, παρά το ότι είναι γυάλινα, δεν σπάνε:

Συγκεκριμένα σε σχόλιο της παρουσιάστρια: «***Έχουν τα φοβερά καπάκια και γιατί φοβερά;»***, η παρουσιάστρια σηκώνει το γυάλινο καπάκι της κατσαρόλας και μετά κλείνει ξανά την κατσαρόλα αναφέροντας: ***«Γιατί αυτό το καπάκι είναι γυάλινο και αν το πάρω τώρα και το πετάξω με πάρα πολλή δύναμη κάτω στο πάτωμα, δεν το κάνω τώρα γιατί δεν είναι και ωραία η εικόνα, θα δείτε ότι δεν θα σπάσει με τίποτα.»***

Αναφορικά με τον ισχυρισμό του οργανισμού ότι «*επειδή πιθανών να έχει αποσταλεί λανθασμένη σειρά μαγειρικών σκευών ‘Sous Chef’ στον παραπονούμενο, η εταιρεία είναι πρόθυμη να αποστείλει χωρίς καμία χρέωση τη σειρά ‘Sous Chef’ που είχαν παρουσιαστεί μέσω της εκπομπής στον αγοραστή»*, η Αρχή επαναλαμβάνει ότι πρόκειται για **την ίδια σειρά** μαγειρικών σκευών ‘*Sous Chef’* που έχει αποσταλεί στον παραπονούμενο και που έχει παρουσιαστεί στο υπό εξέταση πρόγραμμα.

Επιπλέον, ως αναφέρεται στο πόρισμα της διερευνώσας Λειτουργού ημερομ. 18.9.2019, σε τηλεφωνική επικοινωνία που είχε η Λειτουργός με τον παραπονούμενο στις 5.9.2019, ο παραπονούμενος την πληροφόρησε ότι επέστρεψε το κιβώτιο με τα μαγειρικά σκεύη ‘*Sous Chef’* και του έχουν επιστραφεί τα χρήματα που είχε καταβάλει για την αγορά των υπό αναφορά μαγειρικών σκευών, κατόπιν δικού του αιτήματος, καθότι ο ίδιος δεν επιθυμούσε να τα κρατήσει. Όπως ο παραπονούμενος αναφέρει στο παράπονο / καταγγελία που υπέβαλε με το ηλεκτρονικό του μήνυμα, ημερομ. 24.4.2019, και όπως περιλαμβάνεται στον Πίνακα Α’, ημερομ. 2.10.2019: ***«Ανοίγοντας το κιβώτιο βλέπω το καπάκι της ‘κατσαρόλας’ σπασμένο. Έπειτα μελέτησα τα αναγραφόμενα χαρακτηριστικά, τις προειδοποιήσεις και τις οδηγίες που γράφει ο κατασκευαστής στην συσκευασία και διαπιστώνω ότι είναι εντελώς αντίθετα από αυτά που αναφέρθηκαν στις διαφημίσεις και επομένως αντιλαμβάνομαι ότι πρόκειται για απάτη.»***

Όσον αφορά στον ισχυρισμό του οργανισμού ότι «*η εκπομπή μεταδόθηκε Ζωντανά / Live σε απευθείας σύνδεση με την Ελλάδα»* καθώς και ότι *«Κατά τη διάρκεια προβολής της εκπομπής και της συγκεκριμένης ενότητας, η διαφήμιση, προώθηση του συγκεκριμένου προϊόντος δυστυχώς δε μπορούσε να αφαιρεθεί αφού όπως προαναφέρθηκε η εκπομπή μεταδιδόταν από το σταθμό μας σε απευθείας σύνδεση (live) με την Ελλάδα»,* η Αρχή επισημαίνει, ως η απόφασή της ημερομ. 3.6.2020, τα εξής:

Ο τηλεοπτικός οργανισμός «PLUS TV», ως αδειούχος κυπριακός οργανισμός, αδειοδοτημένος από την Αρχή Ραδιοτηλεόραση Κύπρου, έχει την **απόλυτη συντακτική ευθύνη** για οτιδήποτε μεταδίδεται ή **αναμεταδίδεται** μέσα από την συχνότητα που του παραχωρήθηκε από την Κυπριακή Δημοκρατία, συμπεριλαμβανομένων και των προγραμμάτων προερχόμενων από την Ελλάδα ή άλλα κράτη μέλη της Ευρωπαϊκής Ένωσης, είτε πρόκειται για ζωντανή μετάδοση, είτε για ετεροχρονισμένη.

Η Αρχή τονίζει ότι αποτελεί ευθύνη του οργανισμού να γνωρίζει και σε περίπτωση που αυτό δεν είναι δυνατό, εάν διαπιστώνει ότι η όποια αναμετάδοση ενδέχεται να παραβιάζει τον πιο πάνω Νόμο και Κανονισμούς, τότε να αντιδρά άμεσα και να τη διακόπτει/παρεμβαίνει.

Επομένως, η Αρχή διευκρινίζει ότι οιονδήποτε πρόγραμμα μεταδίδεται από κυπριακό τηλεοπτικό οργανισμό, πρέπει να συνάδει με τις πρόνοιες του περί Ραδιοφωνικών και Τηλεοπτικών Οργανισμών Νόμου 7(Ι)/98 (όπως αυτός τροποποιήθηκε μεταγενέστερα) και των περί Ραδιοφωνικών και Τηλεοπτικών Σταθμών Κανονισμών του 2000 (Κ.Δ.Π. 10/2000), συμπεριλαμβανομένου και του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των προαναφερθέντων Κανονισμών, καθώς ο οργανισμός φέρει τη **συντακτική ευθύνη** των προγραμμάτων που μεταδίδει ή αναμεταδίδει στο κυπριακό κοινό και κρίνεται βάσει της Νομοθεσίας που διέπει τα ραδιοτηλεοπτικά προγράμματα στην Κύπρο, από την αρμόδια κυπριακή Αρχή Ραδιοτηλεόρασης.

Το γεγονός ότι το υπό αναφορά πρόγραμμα μεταδόθηκε σε ζωντανή σύνδεση με τον ελλαδικό τηλεοπτικό οργανισμό «ΕΨΙΛΟΝ» Ελλάδος, δεν απαλλάσσει τον κυπριακό οργανισμό «PLUS TV» από την ευθύνη του περιεχομένου του προγράμματος που αναμεταδίδει και την υποχρέωσή του για τήρηση της κυπριακής Νομοθεσίας περί Ραδιοτηλεόρασης, ούτε αίρει τη διάπραξη των υπό εξέταση παραβάσεων από τον οργανισμό.

Όπως επανειλημμένα έχει υποδειχθεί από τη Αρχή Ραδιοτηλεόρασης Κύπρου, τη συντακτική ευθύνη των προγραμμάτων που μεταδίδονται στο κυπριακό κοινό, την έχει ο εκάστοτε αδειοδοτημένος (από την Αρχή) οργανισμός που τα (ανα)μεταδίδει και ουδείς άλλος.

Σχετικά με τον ισχυρισμό και/ή τη θέση του οργανισμού ότι «*η συγκεκριμένη εκπομπή έχει σταματήσει και δε μεταδίδεται πλέον από το κανάλι μας»*, η Αρχή διευκρινίζει, ως η απόφασή της ημερομ. 3.6.2020, ότι η όποια προσπάθεια συμμόρφωσης και/ή αυτορρύθμισης από τους ραδιοτηλεοπτικούς οργανισμούς είναι καλοδεχούμενη και συμβάλλει στη βελτίωση του ραδιοτηλεοπτικού πεδίου, χωρίς ωστόσο αυτό να αναιρεί τις παραβάσεις στις οποίες έχει ήδη υποπέσει ο οργανισμός και οι οποίες, στην προκειμένη περίπτωση, είναι αρκετά σοβαρές, όπως άλλωστε παραδέχεται και η ίδια η Γενική Διευθύντρια του οργανισμού στην προαναφερθείσα επιστολή της, αναφέροντας ότι «***Δεν παραγνωρίζουμε τη σοβαρότητα του σφάλματος»***.

Τέλος, σε σχέση με τη δέσμευση του οργανισμού ότι *«δεν θα επαναληφθεί ξανά αντίστοιχο πρόβλημα»*, η Αρχή αναμένει την άμεση υλοποίηση της ως άνω δέσμευσης του οργανισμού, προκειμένου να μην επαναληφθούν παρόμοια έκνομα περιστατικά.

**Η Αρχή Ραδιοτηλεόρασης Κύπρου τονίζει, ως η απόφασή της ημερομ. 3.6.2020, ότι η παρουσίαση προϊόντων ή υπηρεσιών και η παρακίνηση για αγορά ή μίσθωσή τους κατά τη διάρκεια προγραμμάτων, συνιστά σοβαρή παράβαση της νομοθεσίας, καθότι αφενός μεν δημιουργείται αθέμιτος ανταγωνισμός και αφετέρου επηρεάζεται το περιεχόμενο και θίγεται η αρτιότητα των προγραμμάτων, αλλά και η δημοσιογραφική και δημιουργική ανεξαρτησία των δημοσιογράφων, παραγωγών ή άλλων δημιουργών των οργανισμών.**

**Συνοψίζοντας, η Αρχή εκφράζει για ακόμη μια φορά την έντονη δυσαρέσκειά της, ως η απόφασή της ημερομ. 3.6.2020, για το γεγονός ότι, στο πλαίσιο της παρουσίασης των υπό αναφορά προϊόντων και της παρακίνησης για αγορά τους, κατά τη διάρκεια του υπό εξέταση προγράμματος, αναφέρθηκαν υπερβολικοί ή/και ανυπόστατοι ισχυρισμοί ή περιγραφές για τα χαρακτηριστικά και για την καταλληλότητα των προϊόντων και παρουσίαζαν λεκτικά ή οπτικά τα διαφημιζόμενα είδη ή τις τιμές τους, κατά τρόπο που άμεσα ή συμπερασματικά δημιουργεί λανθασμένες εντυπώσεις και παραπλανεί τους τηλεθεατές.**

Εν όψει των ανωτέρω, η Αρχή Ραδιοτηλεόρασης Κύπρου, αφού έλαβε σοβαρά υπόψη της όλα τα ενώπιον της στοιχεία, συμπεριλαμβανομένων και των γραπτών απόψεων του οργανισμού, όπως εκφράσθηκαν από τη Γενική του Διευθύντρια για σκοπούς επιβολής κυρώσεων, ως επίσης τη φύση, τη βαρύτητα, τη διάρκεια και τη σοβαρότητα των παραβάσεων, καθώς και την όλη συμπεριφορά του οργανισμού, ως προς τη διάπραξη παρόμοιας φύσεως παραβάσεων, αποφασίζει όπως επιβάλει στον οργανισμό, για τις παραβάσεις που έγιναν στις **6.4.2019**,κυρώσεις ως ακολούθως:

* Για την παράβαση του **άρθρου 33.-(1)(α)** (υποστοιχείο **1**) του περί Ραδιοφωνικών και Τηλεοπτικών Οργανισμών Νόμου 7(Ι)/98 (όπως αυτός τροποποιήθηκε μεταγενέστερα), **το διοικητικό πρόστιμο** των **€3.000**.
* Για την παράβαση της **Παραγράφου Ε.4** (υποστοιχείο **2**) του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των περί Ραδιοφωνικών και Τηλεοπτικών Σταθμών Κανονισμών του 2000 (Κ.Δ.Π 10/2000), η Αρχή δεν επιβάλλει οιανδήποτε κύρωση, λόγω ομοιότητας των γεγονότων και συστατικών στοιχείων της παρούσας παράβασης με εκείνων του υποστοιχείου 1, στο οποίο έχει ήδη επιβληθεί κύρωση.
* Για την παράβαση του **Κανονισμού 36.-(3)** (υποστοιχείο **3**) των περί Ραδιοφωνικών και Τηλεοπτικών Σταθμών Κανονισμών του 2000 (Κ.Δ.Π 10/2000), **το διοικητικό πρόστιμο** των **€4.000**.
* Για την παράβαση της **Παραγράφου Β.1** (υποστοιχείο **4**) του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των περί Ραδιοφωνικών και Τηλεοπτικών Σταθμών Κανονισμών του 2000 (Κ.Δ.Π 10/2000), η Αρχή δεν επιβάλλει οιανδήποτε κύρωση, λόγω ομοιότητας των γεγονότων και συστατικών στοιχείων της παρούσας παράβασης με εκείνων του υποστοιχείου 3, στο οποίο έχει ήδη επιβληθεί κύρωση.
* Για την παράβαση της **Παραγράφου Β.5.-(1)** (υποστοιχείο **5**) του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των περί Ραδιοφωνικών και Τηλεοπτικών Σταθμών Κανονισμών του 2000 (Κ.Δ.Π 10/2000), η Αρχή δεν επιβάλλει οιανδήποτε κύρωση, λόγω ομοιότητας των γεγονότων και συστατικών στοιχείων της παρούσας παράβασης με εκείνων του υποστοιχείου 3, στο οποίο έχει ήδη επιβληθεί κύρωση.
* Για την παράβαση της **Παραγράφου Δ.1** (υποστοιχείο **6**) του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των περί Ραδιοφωνικών και Τηλεοπτικών Σταθμών Κανονισμών του 2000 (Κ.Δ.Π 10/2000), η Αρχή δεν επιβάλλει οιανδήποτε κύρωση, λόγω ομοιότητας των γεγονότων και συστατικών στοιχείων της παρούσας παράβασης με εκείνων του υποστοιχείου 3, στο οποίο έχει ήδη επιβληθεί κύρωση.
* Για την παράβαση της **Παραγράφου Δ.5** (υποστοιχείο **7**) του Κώδικα Διαφημίσεων, Τηλεμπορικών Μηνυμάτων και Προγραμμάτων Χορηγίας, όπως εκτίθεται στο Παράρτημα ΙΧ των περί Ραδιοφωνικών και Τηλεοπτικών Σταθμών Κανονισμών του 2000 (Κ.Δ.Π 10/2000), **το διοικητικό πρόστιμο** των **€750**.

Ο οργανισμός καλείται να εμβάσει προς την Αρχή Ραδιοτηλεόρασης Κύπρου το διοικητικό πρόστιμο των **€7.750** που του έχει επιβληθεί μέσα σε τριάντα (30) ημέρες από την κοινοποίηση σ’ αυτόν της παρούσας απόφασης.

(ΡΟΝΑ ΠΕΤΡΗ ΚΑΣΑΠΗ)

Πρόεδρος

Αρχής Ραδιοτηλεόρασης Κύπρου

Μ.Α.